Virolainen: 1080. Arvoton näytelmä\nLoikkarit selittelemässä temppuaan\n1. Kyllä, olihan se todellakin arvoton, irvokas ja häpeällinen näytelmä. Ei voi muuta sanoa. Se oli pelin politiikkaa, jossa kasvonsa ja poliittisen uskottavuutensa menettäneitä on paljon: Timo Soini, Juha Sipilä, Petteri Orpo, Sauli Niinistö jne.\n2. Operaatio käsikirjoitus laadittiin jo sunnuntaina. Pääarkkitehteinä häärivät Timo Soini, Juha Sipilä ja Petteri Orpo. Vahvaa taustatatukea antoi Sauli Niinistö Kultarannasta. Jussi Halla-ahon kuuleminen ja tenttaminen maanantaiaamuna oli todellakin vain kulissi ja osa sovitusta pelistä, pelinpolitiikasta.\n3. Sipilä ja Orpo eivät saaneet Halla-ahoa satimeen hallitusohjelmasta, maahanmuutosta tai EU-politiikasta, sillä Halla-aho oli niiden osalta tiukasti hallitusohjelman kannalla. Tämän jälkeen Sipilän ja Orpon piti keksi jotain muuta kättä pidempää. Esiin nostettiin paljon puhutut arvot ja käsite arvopohja.\n4. Sipilän ja Orpon yhteinen tiedotustilaisuus Halla-aholle annettujen rukkasten jälkeen oli todella irvokasta katseltavaa ja kuunneltavaa. Sipilä ja Oprpo käyttivät vähintään joka toisessa lauseessa sanoja "arvot", "arvopohja", "yhteiset arvot", "arvojen jakamattomuus", "arvoerot" jne. Tarkoitus oli osoittaa kansalle, että Jussi Halla-aho on täysin arvoton mies. Toiseksi Sipilä ja Orpo tarkertuivat siihen aika naurettavaan tekosyyhyn, ettei Halla-aho Brysselistä käsin voisi muka tehdä tehokasta yhteistyötä, mitä kolmen puolueen hallitustyö edellyttää. Tämä peruste olisi ehkä ollut validi joskus 20 vuotta sitten, mutta nykyään yhteydenpito Helsingin ja Brysselin välillä hoituu kätevästi sähköisten viestimien välityksellä.\n5. Kävi selväksi, että Sipilä, Orpo ja Sauli Niinistö olivat jo sunnuntaina päättäneet, että Jussi Halla-ahosta oli päästävä eroon ja että hänen johtamansa puolue ei voi jatkaa hallituksessa. Toisaalta persujen tilalle hallitukseen ei haluttu RKP:tä ja KD:tä, koska hallituksella olisi tuolloin ollut vain yhden paikan enemmistö eduskunnassa ja taustalla vaani tilaisuutta myös Paavo Väyrynen omalla puolueellaan.\n6. Silloin päätettiin, että perussuomalaiset hajoitetaan ja Timo Soinin johdolla puolueen jättävät kansanedustajat muodostavat oman eduskuntaryhmän, joka otettaisiin hallitukseen. Tämän jälkeen hallitus jatkaisi ikään kuin mitään ei olisi tapahtunut. Hallitusohjelma olisi sama kuin ennen, samoin halllituksen paikkajako. Vaikka uudella ryhmällä eli Uusi vaihtoehto -nimisellä ryhmällä (UV) on eduskunnassa vain 20-22 kansanedustajaa, sillä olisi hallituksesssa viisi ministeriä.\n7. Timo Soinin kannalta oli pääasia, että hän sai jatkaa ulkoministerinä. Sen eteen hän oli valmis tekemään mitä tahansa, myös hajoittamaan oman rakkaan puolueensa. Soini oli vain pari viikkoa ennen Jyväskylän kokousta tuominnut jyrkästi puolueloikkarit juudaksina maan rakoon. Mutta kun hän joutui itse valinnan eteen, hän oli heti valmis luopumaan kaikista periaatteistaan ja ryhtyi innokkaansa kannattamaan Sipilän, Orpon ja Sauli Niinistön suunnittelemaa Halla-aho -operaatiota. Kun Soinille luvattiin, että hän saisi jatkaa ulkoministerinä, hän oli valmis marssimaan ulos perussuomalaisten eduskuntaryhmästä ja hajoittamaan puolueen. Timo Soinia ajoi ratkaisuun häviön aiheuttama suuttumus, viha, kostonhimo ja itsekäs vallanhalu. Suomalaisen politiikan lähihistoria ei tunne vastaavanlaista petturuutta.\n8. Timo Soini toki huutavat ja itkevät ääneen, että perussuomalaiset ei ole heidän "kotinsa" vaan on aivan eri puolue kuin se oli vielä Jyväskylän kokoukseen mentäessä. katin kontit! Puolue on edelleen täysin sama ja sama koskee sen jäsenistöä. Jäsenet halusivat vaihtaa piuolueen johdon, ja niin myös tapahtui, täysin demokraattisessa järjestyksessä.\n9. Timo Soinin, Sampo Terhon, Simon Elon ja muiden loikkareiden tv-kameroiden edessä vuodattamat kyyneleet ovat krokodiilin kyneleitä. He eivät tietenkään itke surusta, vaan he itkevät ilosta ja hykertelevät innoissaan siitä helppoudesta, jolla heidän operaationsa Halla-ahon syrjäyttämiseksi onnistui. Onnistuihan se, kun käsikirjoittajina olivat Sipilä, Orpo ja Sauli Niinistö.\n10. Tasavallan presidentin ei tietenkään tulisi ottaa kantaa sisä- ja puoluepolitiikkaan. Näin Sauli Niinistö sanoi itse pari viikkoa sitten ryhtyessään presidenttikisaan valitsijayhdistyksen ehdokkaana. Mutta ei kulunut kulunut kuin viikko tai pari, kun Niinistö unohti tyystin sanomansa ja ryhtyi Kultarannnassa irvokkaasti ja "arvottomasti" vihjailemaan Jussi Halla-ahon johtaman puolueen hallituskelvottomuudesta vetäen esiin Halla-ahon ja Teuvo Hakkaraisen rikostuomiot ja sen, etteivät nämä ole osoittanut tehokasta katumusta. Todella paha virhe presidentiltä.\n11. Presidentinvaalit pidetään ensi vuonna. On hyvä, että kansalaisilla on vaaleissa useita päteviä ehdokkaita. Sauli Niinistö menetti Halla-aho -rytäkässä paljon kannatustaan. Minun kannatukseni hän on menettänyt jo ajat sitten. Samat sanavat koskevat nyt myös Juha Sipilää ja Petteri Orpoaan ja heidän puolueitaan. Se, ottaako UV:lle eduskuntavaaleissa 2019 ohraleipä, jää nähtäväksi. Selvältä tuntuisi, että suurin osa loikkareista ei tule enää valituiksi. Joukossa on muutamia onnenonkijoita ja saman verran mahdollisuutensa jo ennestään menettäneitä toisen kauden kansanedustajia.\nLähettänyt Jyrki Virolainen klo 6/14/2017\nTunnisteet: Halla-aho, hallituskriisi, Niinistö Sauli, Orpo Petteri, pelinpolitiikka, perussuomalaiset, puolueloikkaukset, Sipilä Juha, Soini Timo, Terho Sampo, Uusi vaihtoehto -ryhmä\nIlta-Sanomissa kerrotaan tänään, miten soinilaiset junailivat joukkopaon puolueesta ja miten nopeasti se oli tehtävä.\nkeskiviikkona, kesäkuuta 14, 2017\nSe että lähtijöitä löytyi parikymmentä kertoo aivan muusta kuin halusta jatkaa ministerin pallilla. Paljon helpompaa olisi ollut katsella sivusta miten käy ja tehdä harkittu päätös myöhemmin, nyt paloi aika monta siltaa. Kaikki lähtijät eivät ole vielä tässä, nasu-Jussin kelkkaan jäälopulta aika harva. Paikan uusiminen eduskunnassa on monella tiukassa näistä asemista.\nKannattaa ottaa huomioon, että Sipilä ja Orpo voivat aivan hyvin hajottaa nyt hallituksen ja eduskunnan. Se laittaisi Soinin aika pahaan rakooon ja tekisi Persujen ehdokasasettelusta huvia. Se joka ei ole nauraa hihitellyt viimeistä vuorokautta putkeen hirnuisi kuin hevonen tempun jälkeen.\nVaikea usko, että kukaan on niin tyhmä, että panisi itsensä näin pahaan pinteeseen kevein perustein. Soinin takamuksen uudelleenasettelu Audin takapenkille ei ole sellainen, vaikka raskas onkin.\nKaikki persuina tehtävään valitut ministerit ovat kuitenkin loikkareiden eli juudasten joukossa. Samoin puhemies Lohela. Muut loikkarit seurasivat mukana, koska joukossa tyhmyys tiivistyy. Heidän uudelleen valintansa eduskuntaan ei ole ollut muutenkaan mitenkään varmaa, vaan selkeästi epävarma asia. Tällä tavalla eli loikkaamalla he kuvittelevat voivansa parantaa asemiaan v. 2019 vaaleissa.\nOn päivänselvää, että Jussi Niinistö, Jari Lindström. Sampo Terho, Pirkko Mattila ja Timo Soini loikkasivat siksi, että halusivat säilyttää ministerisalkkunsa. Muuta voidaan puhua, mutta harva sitä uskoo.\nTi 13.6 klo 13:00 Perussuomalaisten eduskuntaryhmän kokous alkaa.\nTi 13.6 klo 13:07 YLE uutisoi perussuomalaisten hajoamisesta, Uusi Vaihtoehto -eduskuntaryhmän perustamisesta ja sittä että uusi ryhmä on valmis jatkamaan hallituksessa.\nSamaan aikaan pääministeri Sipilä teki u-käännöksen matkalla Turusta Naantaliin, jossa hänen oli tarkoitus luovuttaa hallituksensa eronpyyntö tasavallan presidentille Sauli Niinistölle.\nMiksi Suomen kiireisin mies ei jäänyt odottamaan perussuomalaisten eduskuntaryhmän tiistaista kokousta, jonka jäljiltä tilanne selkiytyi?\nPelkkää "bluffia" koko lentonäytös!\nToimi Kankaanniemi pysyy perussuomalaisissa – uuden ryhmän selitykset erosta "tuntui todella ikävältä", sanoo Toimi I-S:lle.\nHyvä Toimi! Eihän UV:n jäsenten arvopohja todellisuudessa eroaa mitenkään persuissa pysyvien kansanedustajien arvoista. Sipilä ja Orpo sekä Sauli Niinistö kusettivat kansaa "arvopohjapuheillaan". Totuudessa pysyminen on myös tärkeä arvo, mutta tuota arvoa ko. herroilla ei ollut.\nSiinä on mies paikallaan.\nVeikkaisin, että kun vaalit lähestyvät, moni loikkareista haluaisi palata takaisin perussuomalaisiin eli suorittaa "paluuloikkauksen".\nKovan pelin ja bluffaamisen eli kusettamisen taidon Juha Sipilä on oppinut bisnesmiehenä. Ei hän siitä ole irti päässyt politiikassakaan.\nParasta mitä politiikassa on pitkään aikaan tapahtunut oli tämä Persujen nurinmeno sekä ne lehmänkaupat jotka sen taustalla puolin ja toisin olivat.\nKunnon rasistit jatkavat nyt keskenään ja laimennetut rasistit ovat edelleen hallituksessa. Sipilä ja Orpo myhäilevät ja Saulikin saa levätä rauhassa.\nSoinilla on taas oma puolue ja nyt on sitten Jussillakin omannäköisensä porukka.\nTällaisena kun vaan jatkuu niin saadaan televisioverolle vastinetta.\nKolminkertainen eläköönhuuto: Eläkööön, eläköööön, hurraa !\nVarsinaisia nilittäjiä, poraajia ja tv-itkeskelijöitä nämä simonelot, timosoinit, sampoterhot ja monet muut loikkarit.\nHeille voisi tokaista kuten alikersantti Lehto sanoi Tuntemattomassa sotamies Riitaojalle:\n- Vai rupeet poraan, saatana!\nSipilän lentonäytös oli erikoinen siitäkin syystä, että edellisenä päivänä hän vielä sanoi odottavansa, mitä PS:sten kokouksessa tapahtuu. Moni ihmettelikin, miksi.\nLoikkarien motiivina oli pelko uran menetyksestä, koska maan korkein taho tuomitsi halla-aholaiset kelvottomiksi. Ministereillä oli vielä bonuksena ministerin salkun säilyttäminen. Siinä on kodittomuutta kerrakseen.\nSamanlainen"junttausoperaatio" on menossa Vihreillä eli pj-ehdokkaiden kannattajat lobbaavat omaansa. Pitäisikö se kieltää?\nVasemmistoliiton kansanedustajan Markus Mustajärvi tänään Yle Uutisissa:\nTimo Soinin ryhmä pelasti hallituksen sote-hankkeen. Kun Soini ja parikymmentä muuta kansanedustajaa erosi perussuomalaisista ja sai jäädä hallitukseen, he pelastivat keskustalle ja kokoomukselle tärkeän sote-uudistuksen.\nSoteratkasiu on ollut pääministeri Sipilälle ja ennen kaikkea kokoomukselle ykkösasia. Kyse on on vuosikymmeniä vaikuttavasta muutoksesta ja kymmenien miljardien bisneksestä. Jos kokoomuksen haluama valinnanvapaus ja pakkoyhtiöittäminen - jotka kulkevat käsi kädessä - toteutuvat, silloin avataan monikansallisille yritykselle varsinainen rahantekokone, Mustajärvi sanoo.\nMustajärvi ei usko, että tiistain ratkaisut olisivat syntyneet tuntien tai edes päivien aikana.\n– Kyllä sitä on myöskin hallituksen parissa valmisteltu pidempään jotta tämä tavoite (sote) toteutuisi.\nNäin varmasti on! Vastineeksi tuestaan sote-uudistuksen läpiviemiselle Soini vaati että 1) hän saa pitää ulkoministerin salkun ja 2) muut entiset persuministerit saavat oitää hallituksessa ikiomat salkkunsa.\nLikaista poliittista peliä ja lehmänkauppaa!\nArvoton näytelmä, ei voi paremmin sanoa. Odotan mielenkiinnolla, koska tausta tulevat ilmi kuten ennemmin tai myöhemmin väistämättä tapahtuu.\n"Se, koittaako UV:lle seuraavissa eduskuntavaaleissa vuonna 2019 ohraleipä, jää nähtäväksi."\nSe mitä tästä seuraa, on äärimmäisen jännät 2019 vaalit, jossa nähdään kumpi persujen siipi jää henkiin.\nNyt hallituksella on vielä yksi tehtävä: löytää Timo Soinille "kunniallinen" loppusijoituspaikka. Missähän olisi iso valtion firma, jonka voisi raunioittaa kuten Pekka Vennamo posti-telen?\nTimo Soinille ainoa ajateltavissa oleva loppusijoituspaikka olisi Uusi- Veikkaus; vrt. Uusi vaihtoehto. Sitä saa mitä tilasi.\nTimppa soveltusi aika hyvin Veikkauksen totalisaattoripuolelle, eiköhän sieltä joku dirigan paikka Timolle löytyisi.\nAnon: "Kannattaa ottaa huomioon, että Sipilä ja Orpo voivat aivan hyvin hajottaa nyt hallituksen ja eduskunnan."\nUsko nyt, että tuota ei tapahdu: Sipilä ja Orpo pitävät kiinni tästä hallituksesta ts siitä, että Kepu saa maakuntahallinnon ja kokoomus soten valinnanvapauden. Molemmissa on kyse isosta poliittisesta päämäärästä. Ei noita olisi voitu varmuudella toteuttaa ruotsalaisten ja kristillisten heikolla vähemmistöhallituksella, puhumattakaan uusien vaalien jälkeisellä eduskunnalla, jossa viher-vasemmisto olisi lisännyt kannatustaan.\n(Tuosta syystä kyllä virheellisesti uskoin, että hajottamattomat persut olisi tietyn kosmeettisen Halla-Ahon kuurmoottamisen jälkeen otettu hallitukseen. Olin väärässä, mikä näin itsekin anonyyminä tunnustettakoon.)\nNäin se meni! Halla-aho ei luvannut valintansa jälkeenkään Timo Soinille ulkoministerin salkkua, vaan hänelle oli paikalle uusi ehdokas, kuten hän Jyväskylässä mainitsi.\nSoini suuttui tästä aivan silmittömästi ja alkoi kostonhimoisena jounitella perustussuomalaisten hajoittamista ja uuden eduskuntaryhmän perustamista. Ryhmän joka voisi jatkaa hallituksessa ikään kuin mitään ei olisi tapahtunut. Soini otti tietoisen poliittisen riskin, eikä välittänyt pennin vertaan mistään arvoista eikä periustamansa ja 20 vuotta johtamansa puolueen hajoamisesta.\nTimo Soini hajoitti oman puolueensa. Puoilueella ei ollut hänelle mitään merkitystä, pääasia oli, että saisi jatka ulkoministerinä.\nHänen ja Simon Elon ym. loikkareiden puheet oman kodin menetyksestä ovat pelkkää höpönhöpöä. Kyllä kansa tietää!\nPersujen puoluehallitus tulee pikapuolin päättämään, että eduskuntaryhmästä loikanneet kansanedustajat erotetaan myös puolueen jäsenyydestä.\nSipilän privaatti lentonäytös josta uutisoitiin IS:ssa näyttävästi ihan videon kera "Näin Juha Sipilä nousee suihkukoneella kiitotiellä" oli pelkkää lavastusta. Oli tärkeää luoda mielikuva kansalle miten huolestunut pääministeri oli hallituskriisistä ja miten täpärällä hallituksen ero on. Episodi upposi kansaan kuin kuuma veitsi voihin ja karkoitti mahdolliset epäilyt presidentin ja hallituksen interventiosta perussuomalaisten sisäisiin asioihin.\nTurun Sanomat uutisoi mahdollisesta joukkopaosta jo 3.6. Sipilällä ja hallituksella on aivan varmasti ollut SWOT-analyysi Halla-ahon varalle. Ehkä tämä dokumentti vuotaa joskus julkisuuteen.\nSoini ei todellakaan ole köyhän asialla, kun lihottaa yritysten kukkaroja Soten avulla. Mutta omatunto on joustava kuin Sipilän kuminauha, kun oma etu on kyseessä.\nHalla-aho on mediakeskusteluissa osoittanut, että toisaalta hänen ja toisaalta Kike Elomaan ja Simon Elon ideologiassa ei ole edes hajurakoa.\nSen sijaan osa loikkareista on mielestäni vilpittömässä mielessä, vaikkapa Lindström ja Elovaara, ja kaiketi muitakin on.\nLindströmin, Soinin, Terhon, Jussi Niinistön, Mattilan ja Lohelan vilpittömyyteen suhtautuisin kyllä aika varauksellisesti. He ovat hallituksen jäseniä ja Lohela puhemies, joten kyllä heillä on ollut ensi sijassa oma lehmä ojassa. Se on minusta selvä asia.\nHe ovat kaikki halunneet säilyttää nykyiset asemansa ja siinä suhteessa Halla-ahon päähänpotkiminen ja Sipolän, Orpon ja Sauli Niinistön väliintulo ja avuanto on tullut heille kuin taivaan lahjana. Puolue sai ns. "koti" sai mennä eikä niillä ollut paskankaan arvoa ja merkitystä, kun oma etu niin vaati.\nYlen uutisissa kerrotaan juuri, miten perussuomalaisten Lapin piirin puheenjohtaja halutaan vaihtaa. Puheenjohtaja Matti Torvisen lausunnot ovat saaneet osakseen rajua kritiikkiä. Torvinen kertoi tiistaina, että kannattaa perussuomalaisten eduskuntaryhmästä eronnutta uutta eduskuntaryhmää ja arvosteli samalla Jussi Halla-ahon kannattajia.\nUseampi perussuomalaisten kannattaja moittii Torvista siitä, että tämä ei kunnioita puoluekokouksen enemmistön valintoja puheenjohtajaksi.\nTorvisen lähtöä kannattavat muun muassa piirihallituksen jäsen Kalervo Björkbacka Rovaniemeltä, Kemin perussuomalaisten puheenjohtaja Harri Tauriainen ja piirin ex-puheenjohtaja Jyrki Savikuja Keminmaasta. Perussuomalaisten Lapin piirin 1. varapuheenjohtajan, simolaisen Terho Korpikosken mukaan vaikuttaa siltä, että Torvinen ei nauti enää piirin luottamusta. He kertovat asiasta Ylelle. Lisäksi Torvista arvostellaan perussuomalaisten Lapin piirin julkisessa Facebook-ryhmässä.\nTunnen tämän Torvisen. Hän on nyt 60-vuotias lakimies, joka valmistui OTK:ksi Lapin yliopistosta vuonna 2001. Tuolloin hän oli Ylen Lapin radion toimittaja eikä tiettävästi kuulunut perussuomalaisiin. Myöhemmin Torvinen on ilmeisesti päättänyt lähteä kokeilemaan siipiensä kantavuutta politiikassa ja valitsi tässä tarkoituksessa, kuten niin monet ja taas monet muutkin, perussuomalaiset. Ei päässyt läpi viime edukuntavaaleissa.\nEn yhtään ihmettele, että persujen jäsenet Lapissa ovat tuohtuneet Matti Torvisen Halla-ahoa vaststavista kirjoituksista ja esiintymisestä Sampo Terhon näkyvänä kannattajana Jyväskylä kokouksessa.\nMatti, hakeutuisit nyt ihmeessä "Uuden Toivon" eli Simon Elon johtaman UV-liikkeen tiedottajaksi!\nTäällä soittaa Juha Torvinen, siellä koittaa Matti Torvinen...\nLännen Median mukaan Simon Elosta ja Tiina Elovaarasta on tehty rikosilmoituksia heidän esittäminesä natsiväiitteiden ja -tervehdysten takia.\nJussi Halla-aho sanoi tänään suoraan, että Elovaara valehteli eilen illalla A-studion lähetyksessä kertomalla, että Jyväskylän kokouksesta Halla-ahon ja vapuheenjohtajien valinnat olisi otettu joidenkin henkilöiden joukossa vastaan natsitervehdyksin.\nMitenköhän persujen Tukisäätiö kuittaa noin miljoonan euron velkansa puolueelle? Tämä voi poikia muhevan riidan käräjillä.\nPresidentti Niinistön ja pääministeri Sipilän menettely ei tosiaankaan vaikuttanut kovin valtiomiesmäisestä. Hehän hajottivat menettelyllään eduskunnan toiseksi suurimman puolueen. Oikea menettely olisi ollut,että Niinistö olisi kokonaan pysytellyt puoluepolitikoinnin ulkopuolella ja Sipilä olisi voinut todeta,että persujen rivit olivat niin sekaisin ja asenteen väärän, että perussuomalaisten tuli selvittää sisäiset sotkunsa ensin itse. Hallitus olisi tullut muodostaa uudestaan RKP:n ja KD:n avulla.\nEn oikein ymmärrä,että Sipilän perustuslakiasiantuntijoina käyttämät Hiden ja Tiitinen ovat olleet kannanotoissaan oikeassa. Nyt kaikki perustuslakijuristit ovat hiljaa,koska he hyväksyvät persujen hajoittamisen,koska demarit ja Kepu siitä eniten hyötyvät.\nNyt on paljon ja vaikeaa jälkipyykkiä pestävää. Ajatelkaa nyt vain perussuomalaisten puoluekenttää,puolueen piirit- ja kuntatasoja sekä puoluetoimiston jakautumista ja varsinkin rahavaroja hallitsevan säätiön ja puoluekoneiston keskinäistä selvittelyä. Näitä seikkoja Niinistö, Sipilä ja Orpo,eivätkä heidän asiantijansa Hiden ja Tiitinen varmasti tunnissa parissa tiistaina tulleet ajatelleeksi.\nNäin meillä toimii valtiojohto 100-vuotis juhlavuotena!\nKumpi leiri älyää ensiksi pyytää Kari Uotia lakimiehekseen?\nKari Uoti on aiemmin toiminut perussuomalaisten puolueen avustajana oikeusasioissa.\nHyvä Jyrki! Viiltävää ja analyyttistä tekstiä Sinulta taas!!\nKaiken ansaitulla kunnioituksella, mutta on pakko sanoa, että sekä Seppo Tiitinen että prof. Mikael Hidén alkavat kumpikin olla valtiosääntöoppineiden ns. laitimmaisesta päästä. Tiitinen (69) on (vain) varatuomari ja emeritusprofessori Hidén täyttää kohta 78-vuotta. MH on rampannut perustuslakivaliokunnan asiantuntijana jo ainakin 45 vuotta putkeen. Hän on ollut kieperissä kysymyksissä useimmiten valtion tai yleensä viranomaistahon kannalla.\nSuomessa on ainakin kymmenkunta Hidéniä ja Tiitistä, paitsi nuorempaa, myös pätevämpää ko. alan oppinutta. Miksi Juha Sipilä soitti ja viestitti juuri näille kahdelle? No, vastaus ilmenneen ja edellä laumastani, eli heiltä saa tilaaja saa yleensä aina sellaisen lausunnon kuin haluaakin saada.\nOvatko Tiitinen ja Hidén antaneet lausuntonsa kirjallisesti? En tiedä. Sipilän eilen Turun kentällä antamasta lausumasta voisi päätellä, että Sipilä pyysi herroilta lausuntoa ollessaan parhaillaan lentämässä kohti Naantalia ja Kultarantaa.\nNoh, tämä ei toki ole totta, vaan aivan ilmeistä on, että Sipilä ja Orpo olivat pyytäneet ko. lausuntoa jo operaation alkuvaiheessa, luultavasti jo sunnuntaina. He olivat suunnitelleet ja pohjostaneet persujen "kaappauksen" ja hajoittamista hyvin ja varutuneet myös juridisten lausuntojen hankkimiseen.\nSeppo Titinen on tehtävään ainakin sopiva. Hänhän on vanha maalaislittolainen ja sittemin keskustalainen virkamies.\nnyt ketutus sisintäni viiltää...\nNäinhän se on, myös oikeustieteellisten asiantuntijalausuntojen osalta. Siis SITÄ SAA MITÄ TILAA!\nProfessori Panu Minkkinen, Helsingin yliopistosta, katsoi eilen Helsingin Sanomissa, että Sipilän ja kumppaneiden valitsema menettelytapa on virheellinen. Minkkisen mukaan vanha hallitus olisi pitänyt ensin kaataa, kun hallitukseen on tulossa aivan uusi eduskuntaryhmä.\nLakipuoli on nyt junailtu Juha Sipilän hallituksessa niin, että maassa ei edes ole ylintä laillisuusvalvojaa eli oikeuskansleria! Oikeuskansleri Tuomas Pöysti sai ikään kuin palkkiona sote-valmistelustaan oikeuskanslerin nimityksen, mutta samalla päätettiin, että Pöysti astuu virkaansa vasta ensi vuoden alussa. Oikeuskanslerin sijaiseksi on hakenut neljä lakimiestä, mutta heidän tasonsa ja pätevyytensä ei päätä mitenkään huimaa.\nMinun oikeudellinen arvio on seuraava: Hallitus muodostetaan siten,että hallitusohjelmasta sopivat poliittiset puolueet valitsevat ministeriehdokkaat. Sen jälkeen puolueet neuvottelevat ministeripaikoista ja presidentti nimittää hallituksen. Tiistaina tapahtui,että perussuomalaisen puolueena ei eronnut hallituksesta,vaan heitä ei kepun ja Kokoomuksen toimesta " hyväksytty" hallituspuolueeksi. Tämän tilanteen olisi pitänyt johtaa hallituksen eroon. Näin ei kuitenkaan käynyt,vaan jostakin ihmeen syystä hallituksen ero "peruutettiin" ja pääministeri Sipilä ilman perussuomalaisiten laillisesti valittua lainkaan kuulematta tulkitsi,että hallitustyötä voitiin jatkaa "vanhoin ministerien". Minusta tämä oli väärä menettely. Sipilän olisi ehdottomasti asioida virallisella tasolla eli perussuomalaisten uuden eli virallisen puoluejohdon kanssa,mitä Sipilä ei tiistaina lainkaan tehnyt. Kun Sipilä sai Simon Elolta tiedon uuden ryhmän eroamisesta perussuomalaisesta puolueesta,eikä Perussuomalaiset puolueena varmaankaan olisi nimennyt kysyttäessä puolueesta eronneita ministereitä jatkamaan ministereitä, ei Sipilän menettelyä ole pidettävä oikeana. Syntyi uusi hallitus ilman,että vanha hallitus olisi normaalissa järjestyksessä jättänyt paikkaansa. Valtava sekasotku oli valmis ja se jatkunee ties kuinka kauan. Olisi hyvä ja välttämätöntä kuulla, miten Hiden ja Tiitinen ovat päätyneet erilaiseen tulkintaan!\nEn yhtään ihmetttele Tiitisen ja Hidénin kantaa. Kun pääministeri kysyy heidän kantaana, he antavat juuri sellaisen kannan ja lausunnon, mikä tyydyttää pääministeriä ja sopii hänen pirtaansa.\nKuten jo edellä sanoin, korkearvoinen lausunnon pyytäjä tai kysyjä saa yleensä aina sellaisen lausunnon ja kannan kuin haluaa. Tästä on itsellänikin tuota---öhöm…niiku hieman kokemusta.\nTäysistunnon puheenvuoro PTK / 57 2015 vp ( ks. linkki).\nEd. Timo Harakan (sd) puheenvuorossa koskien HE 73/2015 vp (Hallituksen esitys laeiksi puoluelain sekä ehdokkaan vaalirahoituksesta annetun lain muuttamisesta) spekuloidaan perussuomalaisten hajoamista. Tämä riskiarvio siis jo vuonna 2015.\n"Hallituksen esityksen perusteella perussuomalaisten hajoaminen näyttäisi olevan kuitenkin riski, johon on täytynyt varautua. Niinpä esitykseen on sitten ujutettu perussuomalaisten pelastusrengas. Jos puolueesta pakenee edustaja toiseen ryhmään tai peräti useampaan ryhmään tai vaikka kaikkiin muihin kuuteen ryhmään, niin puoluetuki jää sille tynkäryhmälle tai, kuten kuulimme, mahdollisesti yhdelle ainoalle edustajalle. Sitten hänelle jää henkilökohtaisesti enemmän resursseja, aikamoinen joukko avustajia, kohtalaisen monta huonetta. Jos puolueella sattuu olemaan vieläpä hulppea puoluetoimisto, niin sinne voi hankkia sitten vielä lisää designhuonekaluja, joista käsin voi sitten köyhän kansan asiaa ajaa".\nVaikka Juha Sipilä ja Petteri Orpo puhivat tiedotustilaisuudessa maanantaina, melkein suu vaahdossa, kauniisti arvoista, arvopohjasta, arvoeroista jne., voidaan kuitenkin täysin perustellusti kysyä, viilasivatko ko. ministerit meitä suomalaisia vain linssiin.\nKs. tästä HS:n analyysiä tänän\nvastaus on: kyllä viilasivat. Arvot eivät merkineet mitään, puhe arvoista oli vain tekosyy, jolla Halla-ahon persut voitiin potkia pois hallituksesta.\nKansa ei ole niin tyhmää tai sinisilmäistä kuin Sipilä ja Orpo ajattelevat tai luulevat. Poliitikkoja voidaan ja pitääkin aina epäillä ja arvostella. Korkeassa asemassa olevia poliitikkoja ja presidenttejä erityisesti.\nMinun uskoni, jos sitä koskaan on liiemmälti edes ollut, Juha Sipilän, Petteri Orpon ja Sauli Niinistön vilpittömyyteen ja rehellisyyteen on tämän operaatiion tuloksena kyllä täysin mennyt.\nPerussuommalinen -lehden päätoimittaja Matias Turkkila tänään IL-TV:n ohelmassa Sensuroimaton Päivärinta:\n-Me-Timosta tuli 2013 minä-Timo, joka puhui täysin siekailematta vain itsestään. Kaikki asiat kietoituivat hänen ympärilleen. Timo on assosioinut itsensä ja liikkeensä. Luopuessaan puolueen puheenjohtajuudesta hän halusi sekä luopua että pitää puolueen ohjaamalla sitä Sampo Terhon kautta.\nAivan sama ilmiö on havaittavissa myös Sauli Niinistössä. Hänesta on tullut Minä-presidentti.\nKorkeintaan hän voisi ajatella käytettävän slogania Minä, Lennu ja Jenni.\nUutisia tarvitsee seurata vain pintapuolisesti - parhaat analyysit löytyvät JV:n blogista!\nNäillä tempauksillaan Persut karkottivat loputkin äänestäjät. Kuka haluaa profiloitua tuollaiseen porukkaan, sen kumpaankaan siipeen?\nMissä välissä se Sipilä ehätti panemaan tulen Kesärannan saunan pesään? Varmaan heti lennolta tultuaan.\nKun puolue menettää parissa vuodessa puolet kannatuksestaan hallituspolitiikan vuoksi, on täysin luonnollista, että jotkut pyrkivät muuttamaan puolueen linjaa; tässä tapauksessa jopa edellisvaalien vaaliohjelman suuntaan. Kun ruhtinas väistyi vapaaehtoisesti, uusi johto valittiin demokraattisesti äänestämällä. Ei tässä ole mitään mäkättämistä.\nSoinilaiset ottopoikaministerit ovat nyt äänettöminä yhtiömiehinä hallituksessa. Suu on pidettävä supussa ainakin EU- ja turvapaikkapolitiikassa.\nNäin on katoavaista maine ja kunnia, sanottiin jo aikoinaan. Sama pätee Soinin tekoja, kun ahneus astui eturiviin!\nTurhanpäiväistä tohinaa. Lukemattomien muiden tavoin pysyn visusti etäällä sekä vanhoista että uusista persuista.\nMinusta on ollut kerrassaan verratonta seurata tätä orkestoroitua näytelmää. Tässä se nähtiin, että vanhassa samuraissa on vielä ytyä. Niin sitä pilkattiin "jabbaa", vaikka hän oli vielä valmis taisteluun. Ei laskenut miekkaansa ja alistunut nöyränä kohtaloonsa niinkuin persujen nuivat toivoivat.\nKaikki tai ei mitään. Soini pelasi korttinsa upeasti. On pakko ihailla moista pelisilmää ja pelinrakennusta. Maahan saatiin hallituskriisi, joka ikään kuin ratkesi itsestään. Soini uhrautui isänmaan puolesta tovereidensa kanssa samalla, kun Orpo ja Sipilä torjuivat pahuuden luikertelun vallan ytimeen. On pakko taputtaa ja hihkua. Vielä Niinistö kansakunnan isänä ja unilukkarina antoi hienovaraisen tönäisyn pelinappuloille.\nVau, mikä operaatio. Tässä nähtiin ero poliittisen pelin mestareiden ja oppipoikien välillä. Kannattaa muistaa, että kahden vuoden päästä on jo aivan toinen tilanne ja kansan muisti on häilyvä ja lyhyt. Halla-Ahon vaikutusvalta tulee auttamatta vähentymään, vaikka hän nyt sympatiapisteitä tällä hetkellä kerääkin.\nMachiavelli nostaisi kyllä hattua.\n"On siis otettava huomioon, että ruhtinas, ja uusi ruhtinas eritoten, ei voi noudattaa kaikkia niitä hyveitä, jotka tuottavat ihmisille hyvän maineen. Jotta hän voisi säilyttää asemansa, hänen on useinkin pakko toimia vastoin uskollisuuden, armeliaisuuden, inhimillisyyden ja uskonnon lakeja."\n"Mutta elämä on niin etäällä ihanteista, että se joka pyrkii todellisuuden ohittaen pelkästään ihanteisiin, päätyy pikemminkin perikatoon kuin päämääräänsä. Jos ihminen pyrkii aina tekemään oikein, hän jää väärintekijöiden sankassa joukossa väkisinkin tappiolle. Mikäli ruhtinas siis haluaa säilyttää asemansa, hänen täytyy opetella tekemään vääryyttä ja käyttää tätä taitoa tarpeen mukaan."\ntorstaina, kesäkuuta 15, 2017\n1. Sipilän edellinen u-käännöshän oli viime vuoden alussa Turuntiellä. Pääministeri alkaa vaikuttaa jo tragikoomisen teatraaliselta.\n2. Jos tämä troikka halusi tehdä Halla-ahosta marttyyrin, niin siinä kyllä onnistuttiin todella mallikkaasti. Jossain taidettiin uutisoidakin Halla-ahosta "omiensa pettämänä".\n3. Jos Terho tulee Soinin paikalle, SOS-hallitus muuttuu SOT-hallitukseksi. Kyllähän KD pitäisi jo kirjainyhdistelmän vuoksi saada mukaan kokoonpanoon.\nEikös tässä käynyt niinkin, että kokoomus ja keskusta hajottivat suurimman kilpailijapuolueensa ainakin kahteen osaan? Toimijoina keskustalainen pääministeri, kokoomuslainen valtiovarainministeri ja kokoomuslainen presidentti.\nSoini sai ministerisalkun ajatellun edustajakautensa loppuun asti. Muutama muu uuvatti samoin. Nuoremmat uuvatit ovat vain astinlautoja ministereille. Muutamat saivat pariksi vuodeksi ylisuuret edut ja sen jälkeen poistuvat poliittiselta kartalta.\nValtiosääntöä koskevat lausunnot tilattiin vanhainkodista.\nEi oikein kuulosta demokratialta, kun tasavallan presidentikin sotkettiin hajottamaan kilpaileva puolue.\nTämän näytelmän konnia ovat Soini, Sipilä ja Orpo, jotka tekivät plan-B:n sen varalle, että Halla-aho voittaa ja Soini saa koottua rivinsä uudeksi eduskuntaryhmäksi. Sipilä livauttikin tienneensä suunnitelmista. Motiivina Sipilällä ja Orpolla oli Sote ym. hankkeet, joiden lopputulos haluttiin turvata. Timpan jengin motiivina puolestaan oli puhtaasti valta äänestäjien tahdosta välittämättä. Timppa jatkaa Audin takapenkillä petturin viitassaan ja suu supussa.\nPuhukoot Makiavellit ja muut tyypit mitä puhuvat, mutta kyllä juttu on niin, että Suomen kansan muisti on sikäli pitkä, että Timo Soini tullaan aina muistamaan petturina, oman edun tavoittelijana, oman puolueen hajoittajana ja vallahimoisena ja kostonhaluisena paskanpuhujana sekä suurisuisena möhömahana.\nEduskunnan puhemies Maria Lohela (uuvatit) menettää paikkansa ensi helmikuussa, jolloin toimitetaan puhemiesten vaali.\nLohela kuuluu Nuivan manifestin allekirjoittajiin ja hän on entinen Jussi Halla-ahon kannanottojen tiukka myötäilijä ja Jussin varaukseton ihailija. Timo Soini nosti kaikkien yllätykseksi Lohelan puhemieheksi vuoden 2015 vaalien jälkeen. Perusteena oli se, että Lohelalla on hyvä englanninkielen taito. Muut eduskuntaryhmät eivät saaneet tilaisuutta lausua käsitystään Lohelan henkilöstä ja hänen islamin vastaisista käsityksistään, sillä ovelasti - näin Timo toimii aina -persut pitivät oman valinta- ja ryhmäkokouksensa juuri puhemiesvaalin alla. Puhemiesvaalissa SDP äänesti tyhjää ja kaksi muuta persua eli Arja Juvonen ja Pirkko mattila saivat yhteensä 15 ääntä.\nHelmikuussa Lohelaa ei auta, vaikka hän luikki - ympärilleen arasti pälyillen - 20 muun loikkaaajan kanssa uuden loikkarityhmän riveihin.\nUusi vaihtoehto -nimisen eduskuntaryhmän perustivat 13.6. seuraavat perussuomalaisista loikanneet 20 kansanedustajaa:\nSimon Elo, Sampo Terho, Vesa-Matti Saarakkala, Kimmo Kivelä, Timo Soini, Jari Lindström, Martti Mölsä, Ari Jalonen, Anne Louhelainen, Kari Kulmala, Pirkko Mattila, Jussi Niinistö, Ritva Elomaa, Kaj Turunen, Tiina Elovaara, Lea Mäkipää, Hanna Mäntylä, Maria Lohela, Reijo Hongisto ja Pentti Oinonen.\nLisäksi persujen eduskuntaryhmästä erosivat Arja Juvonen ja Veera Ruoho.\nVoidaan arvioida että seuraavissa eduskuntavaaleissa 2019 eduskuntapaikkaansa edellä mainituista eivät melkoisella varmuudella uusi ainakaan\nKimmo Kivelä, Martti Mölsä, Ari Jalonen, Anne Louselainen, Kari Kulmala, Ritva Elomaa, Lea Mäkipää, Hanna Mäntylä (tämä ent. ministeri), Reijo Hongisto, Pentti Oinonen ja Veera Ruoho.\nVaaravyöhykkeessä ovat lisäksi Simon Elo, Pirkko Mattila, Jussi Niinistö, Sampo Terho, Kaj Turunen, Tiina Elovaara, Maria Lohela ja Arja Juvonen.\nJos tuo väite hallitustrion salaisesta kassakaappisopumuksesta pitää paikkansa, niin Sipilän lentonäytös Kultarantaan ja näyttävä U-käännös, siis vaikka hän oli tietoinen uuden ryhmän perustamisesta ja hänen avustajansa oli saanut kännykkään kuvan perustamisasiakirjasta (kuva pöytäkirjasta), joka tulostettiin mukaan, oli pelkkää lavastusta. Haiskahtaa henkiseltä alibilta ("syytetty ei ollut edes rikospaikalla").\nPatentti- ja rekisterihallituksen valvonta- ja lakipäällikkö Terhi Maijala kertoo että perussuomalaisten tukisäätiön on muutettava säätiön tarkoitusta ja hyväksytettävä se PRH:ssa, jos säätiö aikoo tukea "loikkareita". Säätiön tarkoituksen muuttaminen on pitkä prosessi ja kestää ainakin 6 kk. Elävätkö "loikkarit" siihen asti pelkällä kanslia-avustuksella?\nPidän täysin selvänä, että Juha Sipilä ja Petteri Orpo olivat täysin tietoisena tulossa olevasta Halla-aho operaatiosta jo kesäkuun ensimmäisellä viikolla ja siis ennen Jyväskylän kokousta.\nNäin todisti tänään TV1:n Huomenta Suomi -lähetyksessä Lännen median toimittaja Lauri Nurmi. Nurmen mukaan Juha Sipilä on antanut väärän kuvan kriisin ratkeamisesta. Hallituksen trio eli troikka Sipilä- Soini - Orpo teki päätti jo 3..6. alustavasti suunnitelmasta, miten menetellään, jos Jussi Halla-aho valitaan persujen puheenjohtajaksi. Jo tuolloin oli selvillä, että uuteen eduskuntaryhmään tulisi noin 20 jäsentä, jotka loikkaisivat persuista.\nNurmen mukaan Juha Sipilä on antanut väärän kuvan siitä, että uuden edeuskuntaryhmän perustaminen olisi ollut jotenkin täysin improvisoitu asia. Nurmi perustaa tietonsa eduskunnan kahvilassa kuulemiinsa kansanedustajien keskusteluihin. Hän sai tietää suunnitelmasta toukokuun viimeisellä viikolla useammasta kuin yhdestä hallituslähteestä.\nKiinnittäisin huomiota yhteen yksityiskohtaan, joka mielestäni tukee vahvasti Sipilän ja Orpon tietoisuutta ilmeisesti jo sunntaina vauhtiin sysätystä aikeesta perustaa uusi eduskuntaryhmä.\nKun Juha Sipilä ilmoitti maanantaina puolilta päivin tv:ssä, että hän ja Orpo ovat päättäneet eli "katsovat", etteivät keskusta ja kokoomus voi toimia hallituksessa yhdessä Halla-ahon johtaman persupuolueen kanssa, hän ilmoitti samalla, että keskustan ja kokoomuksen eduskuntaryhmät käsittelevät ko. asiaa jo samana iltana kokouksissaan. Sipilä ilmoitti myös, että hän on kutsunut perussuomalaisen eduskuntaryhmän koolle, mutta ei vielä maanantaina kuten keskustan ja kokoomuksen ryhmiä, vaan vasta seuraavaksi päiväksi eli tiistaiksi kello 14.\nMiksi tällainen ero kolmen eri hallituspuolueen ryhmiesn kokoontumisajoissa?\nSiksi,että loikkausta perussuomalaisista suunnitelleet ja valmistelleet 20 kansanedustajaa saisivat riittävästi aikaa kerätä nimilista loikkaajista ja tehdä päätös uuden eduskuntaryhmän perustamisesta. Se nimittäin tarittiin, jotta manööveri voisi onnistua.\nJa katso, aika riitti, sillä klo 11 tiistaina uuden ryhmän uhmakas joukko kokoontui, tietenkin salanimellä, Hotelli Vaakunan kabineettiin, jossa eroilmoitukset allekirjoitettiin ja ilmeisesti myös päätös uuden eduskuntaryhmän perustamisesta kyhättiin paperille.\nVaakunasta joukkio marssi eduskuntaan ja siellä suoraan klo 14 alkaneeseen perussuomalsiten ryhmän kokoukseen, jossa porukka yllätti täydellisesti puheenjohgtaja Toimi Kankaanniemen ja kukin jätti oman eroilmoituksena. Täältä joukko marssi vielä tiedotustilaisuuteen, jossa Simo Elo ilmotti, ääni väristen (…"minulla on poika" "isänmaan etu"…jne) ja katse hieman harittaen uuden ryhmän perustamisesta ja kertoi sen haluavan jatkaa hallituksen samalla kokoonpanolla kuin ko. ministeit aiemmin persujen ryhmänä.\nAsiasta oli ilmoitettu myös Juha Sipilälle, joka oli lentelemässä kohti Turkua, josta hänen oli määrä jatkaa autolla Kultarantaan hallituksen eroilmoitusta Niinistölle jättämään. Sipilä soitti koneesta uudelle ryhmyrille Simon Elolle ja pyysi tältä vielä kirjallisen näytön uudesta ryhmästä ja sen jäsenluvusta.\nTietenkin Sipilän antama lentonäytös oli täysin turha operaatio, mutta Sipilä keksi sen, koska halusi jälkipolvien tietävän, miten (muka) dramaattinen tilanne oli ollut ja miten hän oli, jälleen kerran, pelastanut Isänmaan!\nSummasummaarum. Juha Sipilä ja Petteri Orpo olivat erionomaisen hyvin tietoisia persupuolueen hajoittamishankkeesta ja uuden ryhmän perustamisesta. He kuuluivat operaation suunnittelijoihin ja toimeksiantajiin. He antoivat auliisti apua ja neuvoja, miten asiassa tuli toimia, jottei hallitusta tarvinnut hajoittaa. Persujen ryhmä kutsuttiin koolle vasta tiistaina klo 14, koska soinilaiset tarvitsivat aikaa eroilmoitusten kokoamiseen ja jättämiseen sekä uuden ryhmän perustamistoimiin.\nSauli Niinistö puuttui sisäpolitiikkaan mahdollisesti siksi, että Brysselistä käskettiin puuttumaan. Bryssel ei halua kansallismielisiä hallituksia EU:iin.\nKekkosen aikana kokoomus oli paitsiossa ulkopoliittista syistä. Nyt paitsiossa on PS ja syy on sama: ulkopoliittinen.\nTärkein tavoite tässä jutussa oli pelastaa hallitus hinnalla millä hyvänsä. Toinen pitkävaikuttaisin tavoita oli hajoittaa perussuomalainen puolue. Nyt kepu,kokoomus ja demarit hykertelevät. Oletteko huomanneet miten hiljaa demarit ovat. Kel onni on se onnen kätkeköön! Soini hajoitti oman puolueensa. Se teko jää historiaan. Sipilä, Orpo ja Niinistö operaation kummisetinä voivat viettää rauhallisen kesän. Kaikilla on niin mukavaa,paitsi persuilla!\nMitä tapahtui ennen Kultarannan lentonäytöstä?\n- Sipilän avustaja sai kännykkäänsä Uusi Vaihtoehto -ryhmän perustamisasiakirjan kello 12:n ja 13:n välillä (kuva virallisesta pöytäkirjasta)\n- Sipilä soitti presidentti Sauli Niinistölle ja informoi tätä muutoksista ja että erokirjettä ei tarvita\n- Sipilä kysyi presidentin mielipidettä, että lähdenkö tulemaan Kultarantaan ja presidentti vastasi, että se on hänen päätöksensä\n- Sipilä lähti omien sanojensa mukaan "koska varmaa tietoa asiasta ei ollut"\nPerussuomalaisten eduskuntaryhmä, jossa uusi ryhmä ilmoitti erosta puolueelle ja medialle kokoontui klo 13. Sipilällä oli juridinen todiste, uusi ryhmä oli perustettu, mutta hän kuitenkin lähti kohti Kultarantaa. Pelkkää lavastusta, draamaa ja sirkushuvia kansalle!\nSkorpioni erehtyy demareiden suhteen, sillä eihän heillä ole tässä vaiheessa mitään erinomaista syytä "hykertelyyn".\nYksikään loikkari ei halunnut loikata demareihin. Demarit saavat nyt varapuhemiehen paikan, mutta ei tuolla paikalla ole heille käytänössä suurtakaan merkitystä. Siirtyisivätkö perussuomalaisia äänestäneet nyt suurella joukolla demareihin? Eivät taatusti siirry. Persut tiivistää rivejään ja puolueeseen tulee uusia jäseniä, näin jo kerrottutaåahtuneen useista piireissä. Taistelu äänestäjistä 2019 vaaleissa käydään uuvattien (UV:n) ja PS.n välillä.\nAnoyymile tiedoksi, että Sipilän alkuperäinen hallitus ei ollut mitenkään kansallismielinen. Yksi puolue ei tee hallituksesta sellaista. Ministerit eivät sitä paitsi ole muuttuneet mihinkään eikä heidän arvomaailmansa eroaa juuri lainkaan kanta-persujen arvoista.\nJuha Sipilä vaahtoaminen tiedotustilaisuudessa maanantaina arvoista, arvopohjasta ym. arvo-alkusista asioista oli ehkä hänen mielestään "arvokasta" ja hauskaa, ei kuulijoiden mielestä. Minusta se oli lähinnä ällöttävää ja kuvasti vain sitä, että Sipilä uskoo kansan uskovan kaikki mitä hän saa todeksi. Sipilä kutenkin erehtyy uskossaan.\nOn varsin selvästi osoitettu, että tämä operaatio on suunniteltu jo hyvissä ajoin ennen lauantain vaaleja Sipilän, Orpon ja Soinin toimesta. Lauri Nurmi Lännenmediasta sen dokumentoi hyvin etukäteen perustuen vahvistettuihin lähteisiin. tämän viikon dramaattiset tapahtumat olivat vain hyvin esitetty näytelmä. Pisteet Sipilälle hienosta draamasta U käännöksineen ja irtsisanomispaperin polttamisineen.\nOlisi mielenkiintoista kuulla asiansa osaavan juristin analyysi tuosta tukisäätiöstä. Kiinnostaisi ymmärtää paremmin:\n* Mikä mahtaa olla motivaatio siihen, että tällainen rakenne (puolue lainaa säätiölle rahaa, joilla se ostaa puolueelta kiinteistön, jota se vuokraa puolueelle) on tehty? Jos sopimukset on tehty markkinaehtoisesti, silloin koko järjestelyssä ei ole mitään mieltä, vain paljon paperityötä. Jotta tuohon kannattaisi lähteä, pitäisi olla jokin toinen motivaatio. Mikä se on? Puolueen varojen siirtäminen johonkin tulevaisuuden tarkoitukseen?\n* Onko rakennelma laillinen? Tulee mieleen esim., että jos vuokra ei ole markkinaehtoinen (siis kalliimpi, kuin vapailta markkinoilta saisi), niin eikö silloin se ole piilotettu varansiirto puolueelta säätiölle? Voiko puolue siirtää varoja noin vain puolueen ulkopuolelle, varsinkin jos on mahdollisuus siihen, että varoja käytetään säätiön hallituksen jäsenten henkilökohtaiseksi eduksi?\n* Säätiön säännöt ilmeisesti eivät nykyisellään salli varojen käyttämistä UV:n tukemiseen. Mutta, säännöissä sanotaan, että kaksi hallituksen jäsentä voi päättää uusista säännöistä (Soini/Vistbacka). Voisivatko he muuttaa säännöt siten, että säätiö tukeekin UV:ta?\n* Puolue on investoinut miljoona euroa remonttiin kiinteistössä. Se lienee myrkkypilleri, joka estää puolueen irtisanomasta vuokrasopimusta, koska silloin remontin hyöty ja siihen käytetty miljoona euroa menee säätiölle, joka voi vuokrata kiinteistön korkeampaan hintaan ja kyseisen miljoonan euron remontin etu menee säätiölle.\n* Mitkä mahtavat olla kiinteistön vuokrasopimuksen olennaiset ehdot? Koska irtisanottavissa? Hinta versus markkinanhinta?\n* Onko säätiölle annetun lainan korko markkinaehtoinen? Onko se irtisanottavissa?\nMitään Sipilän allekirjoittamaa kirjettä ei todellisuudessa ollut olemassakaan. Sipilällä oli mukanaan "koneessa" vain sihteeri Riika Nevanperä ja konella kirjoitettu yhden virkkeen pituinen eroilmoituksen kaavake, jota hän ei ollut tietenkään etukäteen allekirjoittanut.\nKesärannan saunassa ei todellisuudessa poltettu mitään kirjettä. Ehkä siellä poltettiin, jos jotain ylipäätään poltetiin, vain Perussomalainen-lehti, Terrafamen yhtiökokouksen pöytäkirjoja, vessapaperia tai vastaavaa. Polttamisepisodikin on Sipilän ja/tai hänen korkeasti palkatun avustajansa, valtiosihteeri Paula Lehtomäen keksimä juttu. Lehtomäelle piti keskiä hyväpalkkainen virka VN:sta, kun hän ei päässyt vaaleissa enää eduskuntaan.\nIhmisten ja lehdenlukijoiden ei pitäisi ottaa kaikkea todeksi, mitä pääministeri sanoo! Minä olen ainakin tullut erittäin epäileväksi koko miehen ja hänen rehellisyytensä suhteen.\nTukisäätiö-anonyymi menee nyt täysin turhaan asioiden edelle kysymyksineen! Meidän ei kannata alkaa tuollaisia kysymyksiä nyt pohtia. Osapuolet lienevät jo palkannet liudan juristeja näitä kysmyksiä selvittämään.\nHuippujuristi Heikki Lampelakin on jälleen käytettävisä, kun hovioikeus eilen hylkäsi osan hänen syykseen käräjäoikeudessa luetuista rikoksista. Jollei Kärpänen jotain muuta puuhaa sulhas-Heikille keksi!\nJoten perästä kuuluu ja raastuvassa tavataan!\nEikö hallituksen eronpyyntökirje ole virallinen asiakirja, jota ei kai saa tuhota? Miksi Sipilä ei näyttänyt medialle ko. kirjettä, jos tällainen ylipäätään oli olemassa? Lentotaitoja kyllä esiteltiin, mutta ketä tämä "sirkushuvi" kiinnostaa.\nHelsingin yliopiston Demokratian voimavirrat -hankkeen tutkija Anu Koivusen mielestä arvoerot\nUusi vaihtoehto -ryhmän ja perussuomalaisiin jääneiden välillä ovat hyvin vähäiset.\nPS:n puheenjohtaja Jussi Halla-aho on suivaantunut UV:n vapuheenjohtaja Tiina Elovaaralle. Täysin perustellusti, sanoisin.\nHalla-aho kuvaa I-S:lle tänään ryhmästä lähteneen Tiina Elovaaran toimintaa törkeäksi ja hävyttömäksi.\n”Natsitervehdys”-kohu perussuomalaisten ympärillä sai puolueen eduskuntaryhmät keskiviikkona repeämään lopullisesti erilleen.\nHalla-aho kuvaili IS:lle Elovaaran toimintaa ”todella törkeäksi ja hävyttömäksi”.\n– Elovaara on täysin keinoja kaihtamaton ihminen, Halla-aho sanoi.\nElovaara väitti tiistaina Ylen A-Studion lähetyksessä, että Jyväskylän perussuomalaisten puoluekokouksessa olisi lauantaina nähty Halla-ahon puheenjohtajuuden varmistuessa käsitervehdyksiä, jotka eivät sovi tapahtumaan.\nHalla-ahon mukaan valokuvista käy selvästi ilmi, että ihmiset ovat nostamassa käsiään äänestystilanteessa.\nOlen saanut Tiina Elovaarasta ja hänen vaikuttamistaan samanlaisen kuvan ja käsityksen kuin Halla-ahokin. Hän on noussut pinnalle liityttyään perussuomalaisiin. Hän on tyyppi, joka ratsastaa "kovalla menneisyydellään", eli sillä että hänen vanhempansa tai heistä ainakin isä ryyppäsi "koko ajan", kun Tiina oli pieni, ja käyttäytyi väkivaltaisesti perhettään kohtaan. Tätä Elovaara on toistellut ja vetistellyt pari vuotta eri tiedotusvälineisssä ja mm. TV:n 1 ao. "nyyhkyohjelmassa".\nPidän perusteltuna, että Elovaaran ja Simon Elon julkisuudessa esittämistä natsitervehdyksiä koskevista väitteistä Jyväskylän kokouksessa on tehty rikosilmoituksia. Elovaralla ja Elolla ei ollut ainakaan tähän asti esittää minkäänlaista näyttöä väitteidensä tueksi.\nPuolueeton poliisi tutkikoon heidän puheensa ja ko. väiiiteidensä paikkansapitävyyden!\nMuuten, persu-ryhmästä eilen tai toissa päivänä eronnut kansanedustaja Arja Juvonen on päättänyt, ettei liity UV-ryhmään.\nAllekirjoittamaton paperiliuska ei ole asiakirja, jota julkisuussäännöt koskisivat.\nSanoisin, että tuo tukisäätiöasia saattaa olla varsin olennainen tässä kokonaisuudessa. Todennäköinen skenaario on:\n* Vuokrasopimus on pitkäaikainen\n* Vuokra on merkittävästi markkinahintaa korkeampi\nTällä varmistetaan jatkuva positiivinen kassavirta puolueelta säätiölle. Kun lisäksi säätiön ehdot (olen ne lukenut) on rakennettu siten, että Soini ja Vistbacka voivat muutta ehtoja mieleisekseen, on rakennettu automaatti, joka A) potentiaalisesti saa puolueen henkitoreisiin tulevaisuudessa (jos puoluetuen määrä olennaisesti pienenee) ja B) mahdollistetaan Soinin haluamien hankkeiden rahoitus. Säätiöstä voisi hyvinkin lohjeta 0.5-1 miljoonaa UV:n eduskuntavaalikampanjaan.\nJonkun tutkivan journalistin olisi syytä kaivaa kaikki faktat esiin tästä.\nPitäähän näille "huippujuristeillekin" tulla siivu tästä sopasta. Lakimiehen motto: epäselvät asiat selvitetään ja selvät sotketaan.\nVallankaappausoperaatio ei tapahtunut halla-aholaisten vaan pääministerin ja valtiovarainministerin toimesta. Kansa oli se, jota vedätettiin sulle/mulle-sopimuksella.\nMielestäni ihmeen vähälle huomiolle kuviossa on jäänyt Sampo Terhon toiminta. Lähtökohdiltaan hän on melko lähellä Halla-Ahoa: talousosaaminen ja poliittinen korrektius paremmalla tasolla - munaa sanoa asioita hieman vähemmän, mutta ei pelkuri hänkään..\nTerho asettui ehdolle valitsemassaan puolueessa ja tappion jälkeen oli päivän sisään eroamassa jo siitä. Jos puolue ei ollut sopiva, niin eroaminen olisi pitänyt tapahtua ennen puoluekokousta. Nyt taas olisi pitänyt nieleskellä tappio ja jäädä vaikuttamaan sisältä päin. Muiden eroajien toiminta oli ministereitä lukuun ottamatta tavallista loikkaamista. Näiden vallassa olleiden toiminta taas moraalisesti täyttä petturuutta.\nTimo Soini demonisoi uusimmassa blogissaan Hommaforumia (ks. linkki). Hommaforum oli se paikka, jonka avustuksella Uusi Vaihtoehto -ryhmän vastavalittu pj. Simon Elo ponkaisi eduskuntaan ja sai jopa foorumilaisilta taloudellista avustusta vaalikampanjaansa. Elo mm. julkaisi tukiyhdistyksenä pankkitilinumeron ja vetomuuksensa tuen tarpeesta. Yhdessä viestissä Elo avautuu ja paljastaa, miksi liittyi perussuomalaisiin "Viimeinen niitti oli Halla-ahon saama syyte ja tuomio - se oli todiste yhteiskunnan kaksoisstandardeista ja Mekkaan päin kumartamisesta".\nTiina Elovaara asetti A-studiossa Halla-ahon kyseenlaiseen valoon, koska ei voi seistä sellaisen puheenjohtajan takana, joka on tuomittu kirjoituksistaan.\nOn ne hurjia...\nTimo Soinin selitykset ja nillitykset eivät enää häntä auta häntä yhtään. Hän on menettänyt lopullisesti kasvonsa. Hän asetti oman etunsa ja oman ministerisalkkunsa säilymisen kaiken muun eli mm. puolueen, yleisen edun ja isänmaan edun edelle. Puolueella ei ollut hänelle paskan arvoinen kunhan hän vain sai pitää ministerisalkkunsa ja mustan virka-autonsa ja sen takapenkin, josta virnistellä leveästi köyhälle kansalle. Timo Soini erotetaan huomenna perussuomalaisesta puolueesta, eikä häntä hän saa ikinä käyttää perussuomalaisten nimeä. Petturi mikä petturi!\nOdotan kyllä hetkeä kun Timo Soini laukoo ministerinaitoista, että hyvähän teidän persujen on sieltä oppositiosta huudella!\nHyvä blogi, joka rikkoi kommenteillaan kauden kotimaisen kärkituloksen. Huippujuristi Lampelalla on muuten voimassa HHO:n tuomio ns. Kärpänen-ykkösestä eli tuskin jatkaa asianajajana pitkään.\nSimon Elo vihjaisi, että perustettava puolue haluaisi ottaa kantaa presidentin vaaleihinkin. Ei muuta kuin Niinistön taakse, kun kerran yhteistyö pelaa. "Viisi ministeriä, eikö ole aika hyvin," Elo kehaisi toimittajalle.\nIkävintä asiassa on, että Timo Soini osoitti kerralla olevansa demokraattisen populistin sijasta epädemokraattinen narsisti: kun puolue ei sääntöjensä mukaisessa puoluekokouksessa valinnutkaan hänen mielensä mukaista seuraajaa puolue piti sitten mielummin hajottaa, koska se on Soinille vain oman persoonan jatke, MINUN puolue, jolle saan tehdä mitä tahdon ja heittää pinssin nurkkaan.\nEivät Sipilä, Orpo ja Sauli Niinistökään erityisen demokraattista mieltä osoittaneet. Herää kysymys nykyisen perustuslain kannalta, miten on ajateltava tsavallan presidentistä, joka pyrkii hajottamaan eduskuntapuolueen ja noin voimakkaasti vaikuttamaan hallituskokoonpanoon.9\nÄänioikeutetuilla kansalaisilla on ensi tammikuussa pidettävissä presidentinvaaleissa reagoida Niinistön tietoiseen toimivallan ylitykseen siten, etteivät äänestä häntä vaan jotakuta muuta ehdokasta.\nArvoisa blogisti, kirjoitat: "Äänioikeutetuilla kansalaisilla on ensi tammikuussa pidettävissä presidentinvaaleissa reagoida Niinistön tietoiseen toimivallan ylitykseen siten, etteivät äänestä häntä vaan jotakuta muuta ehdokasta."\nJuuri näin pitää jokaisen demokraattisesti ajattelevan suomalaisen tehdä. Itse en ole koskaan äänestänyt Niinistöä ja enkä aio sitä tulevaisuudessakaan tehdä.\nSoini halusi luopua PS:sten puheenjohtajuudesta, mutta samalla säilyttää puolueessa oman linjansa ja ohjata sitä Terhon välityksellä. Eihän asiat näin mene, vaan ajat ja tavat muuttuvat, eikä vanhalla pj:lla pitäisi olla siihen nokan koputtamista. On säälittävää, kun vallasta ei osata luopua.\nSoini halusi jatkaa tosiasiassa puolueen valtiaana Terhoa sätkynukkena käyttäen ja puoluehallituksen kautta. Nyt meni hanke munilleen ja varapj-valintojen myötä puoluehallituskin Halla-aholle. Sitten varahankkeena vehkeili uuden puoluejohdon selän takana pääministerin ja presidentin kanssa puolueen hajalle.\nperjantaina, kesäkuuta 16, 2017\nArvoton näytelmä mutta rajaton valtapeli\nSuomessa on politiikassa on omaksuttu kirjoittamaton sääntö, jonka mukaan kaikki eduskuntapuolueet ovat hallituskelpoisia.\nPääministeri Juha Sipilä ja valtiovarainministeri Petteri Orpo katkaisivat maanantaina hallitusyhteistyön Jussi Halla-ahon johtaman puolueen kanssa. Presidentti Sauli Niinistön ulostulo ja irtiotto tapahtui jo päivää ennen. Perusteluina arvot, jotka ovat liian kaukana keskustan ja kokoomuksen arvoista. Parin tunnin tapaaminen Jussi Halla-ahon kanssa oli pelkkä muodollisuus kuten napinpainallus eduskunnan istuntosalissa sen jälkeen kun eduskuntaryhmä on päättänyt jostakin asiasta. Ei kuultu Halla-ahon linjapuhetta ja mihin suuntaan hän aikoo viedä johtamaansa puoluetta.\nTiistaina Sipilä ja Orpo totesivat, että yhteistyötä voidaan jatkaa perussuomalaisten eduskuntaryhmästä eronneen enemmistön kanssa. Ei puhuttu enää arvoista vaikka ryhmän uusi puheenjohta Simon Elo (Nuiva-manifestin allekirjoittaja) on tunnettu Hommaforumissa melkein yhtä räväkistä kannanotoista kuin Halla-aho. Elo piti Halla-ahoa ylhäänä esikuvanaan "mestarina", möi vaalikampanjansa aikana Halla-ahon teosta Kirjoituksia uppoavasta lännestä ja arvosteli rajusti mm. Halla-ahon KKO:lta vuonna 2012 saamaa tuomiota "poliittisena tuomiona" ja "Mekkaan päin kumartamisena". Se hänen arvoistaan ja kunnioituksestaan maamme oikeusistuinta ja lainsäädäntöä kohtaan!\nEduskunnan puhemiehen paikalle on kelvannut toinen Hommaforumilla vaalityötään tehnyt henkilö: Maria Lohela, joka on myös Nuiva-manifestin allekirjoittaja. Tunnetuksi hän nousi julkisuudessa puolustaessaan Turun kaupunginvaltuustossa kiivaasti Olavi Mäenpään valintaa käräjäoikeuden lautamieheksi.\nTimo Soini tulee jäämään politiikan historiaan miehenä, joka petti puolueensa jäsenet ja äänestäjänsä, mutta sen lisäksi kavalsi itsensä. Kavaltajan motiivit ovat liian ilmeisiä ja viheliäitä herättääkseen ainakaan minussa mitään syvällistä uteliaisuutta.\nKS 16.6: Näin kaikki tapahtui: Operaatio hallituksen pelastaminen (linkki).\nSoinille luvattiin tietysti hallituskauden jälkeen Lontoon suurlähettilään paikka! Niin sitä pittää! Kaikille niille pää- ja muille ministereille,jotka eivät syystä tai toivosta ole menestyneet tehtävissään Suomessa, näyttää löytyvät hyväpalkkaiset suojatyöpaikat EU-kuvioista etenkin erilaista investointi- ja kehityspankeista. Hyvä veli verkosto on saavuttanut eurooppalaisen ulottuvuuden!\nEdellä mainittu Kainun Sanomissa julkaistu juttu on toimittaja Lauri Nurmen kirjoittama. Nurmi "ennusti" jo kirjoituksessaan 3.6. varsin tarkasti, mitä tulee tapahtuimaan, jos Jussi Halla-aho valitaan pj:ksi. Hyvin piti Nurmen kirjoitus kutinsa! Eikä ihme, sillä juttu perustui niihin tietoihin, joista Nurmi oli saanut eri lähteistä.\nEntä tuleeko Karista vai Toukolasta Vihreiden pj? Kannattaisi pyytää valtiojohdolta ennakkopäätös, kumpi on arvoiltaan soveliaampi. Ville voisi tehdä tämän ennen kuin jättää viestikapulan.\nSipilä, Orpo ja Soini ovat hyvissä ajoin varautuneet myös siihen (todennäköiseen) vaihtoehtoon, että Halla-ahosta tulee puheenjohtaja. Kun tämä skenaario toteutui, prosessikaavio oli valmiina. Siihen kuului ministeripaikkojen säilyminen (ja mahdollisesti eläkevirka Soinille).\nTärkeä syy kielteiseen kantaan koskien Halla-ahon kanssa tehtävää hallitusyhteistyötä oli nähdäkseni epävarmuus Halla-ahon läsnäolosta (mihin vuorokaudenaikaan hyvänsä) pidettävissä trion kokouksissa sekä tietenkin eduskunnan täysistunnoissa. Tehtävän delegointi Huhtasaarelle tai Hakkaraiselle ei olisi ollut todellinen vaihtoehto.\nJos hallitus olisi joutunut eroamaan, sote- ja maakuntauudistus olisi vaarantunut vaikka uusi hallitus olisi saatu kasaan nopeastikin. Niin tarkalla sen aikataulu on.- Tämänkin jälkeen sote-uudistuksen toteutuminen aikataulussa on toki hyvin epävarma.\nEron myöntämisestä valtioneuvostolle tai ministerille säädetään perustuslain 64 §:ssä. Eron myöntäminen on sidottu eronpyyntöön, eduskunnan ilmaisemaan epäluottamukseen tai yksittäisen ministerin osalta myös pääministerin aloitteeseen. Nyt pääministerillä oli syytä olettaa, että uudellakin parlamentaarisella pohjalla hallitus nauttisi eduskunnan luottamusta, joten hän ei ainakaan tässä vaiheessa pyytänyt eroa. Ratkaiseva äänestys on ensi tiistaina.\nEräs seikka, joka on saanut aivan liian vähän huomiota on Torvisen toiminta puoluevaltuuston valinnassa. Hänhän toimi todella tökerösti puhumalla piirien valmisteleman listan A puolesta ja muita listoja vastaan. Kaiken kukkuraksi näiden eri listojen väliltä järjestettiin sitten lopuksi pitkin hampain äänestys. Tämä kuitenkin maallikkonäkemykseni mukaan tapahtui sääntöjä rikkomalla sillä voimassa olevien sääntöjen mukaan valtuuston valinta ei ensinnäkään kuulu millään tavalla piireille ja toisekseen äänestyksessä pitäisi kunkin äänioikeutetun äänestää yhtä ehdokasta, eikä suinkaan mitään listaa. Luulisi, että Torvinen olisi juristina tuntenut säännöt ja ymmärtänyt, että valinta pitää suorittaa sääntöjä noudattaen:\n"Puoluevaltuuston jäsenet valitaan puoluekokouksessa enemmistövaalitapaa noudattaen yhdellä kertaa toimitettavassa vaalissa, jossa puoluekokouksen äänioikeutettu henkilöjäsen voi antaa yhden äänen valitsemalleen ehdokkaalle, ja valituksi tulee enintään niin monta jäsentä kuin puoluekokous on päättänyt puolueen henkilöjäsenten valitsemien puoluevaltuuston jäsenten enimmäislukumääräksi."\nPuoluekokouksessa yritettiin kuitenkin ujuttaa tätä ennen läpi salassa valmisteltua sääntömuutosta, missa mm. piireillä olisi ollut asiassa valtaa ja jäsenten irtisanominen olisi tehty helpommaksi ja puolueen puheenjohtajalta olisi viety melkoisesti valtaa ja uusia sääntöjä yritettiin ajaa astuvaksi voimaan välittömästi. Puoluekokous kuitenkin hylkäsi tämän sääntömuutosesityksin selkein äänin.\nAamulehti onkin sittemmin uutisoinut, että soinilaisten tarkoituksena oli erottaa halla-aholaiset, jos puoluehallitukseen ja valtuustoon saataisiin soinilaisten enemmistö (Näin eteni operaatio pelastetaan hallitus: Aluksi tarkoitus oli heittää halla-aholaiset pihalle perussuomalaisista, Lauri Niemi, 16.6.2017, Aamulehti):\n"Aluksi toiminta-ajatuksena oli, että maltillinen enemmistö heittäisi halla-aholaiset kansanedustajat ulos eduskuntaryhmästä ja mahdollisesti erottaisi puolueesta. Tämä olisi mahdollista siinä tilanteessa, että perussuomalaisten puoluehallitus ja puoluevaltuusto jäisivät soinilaisten käsiin, vaikka Halla-aho valittaisiin puheenjohtajaksi."\nlauantaina, kesäkuuta 17, 2017\nKannattaa muuten lukea Vilhelm Junnilan kirjoitus Uuden Suomen blogista siitä, että millainen suunnitelma Soinilla oikein oli hänen saamiensa taustatietojen perusteella. Hänen kertomuksensa yhdistää monia aiemmin hämäräksi jääneitä yksityiskohtia:\nSoini yritti vallata puolueen takaisin — Vilhelm Junnila\nTuo oli mainio kommentti ja erinomainen Junnilan blogikirjoitus! Saimme kosolti lisätietoa kulissien takaisesta pelistä.\nNäin se tietnkin meni. Kyse oli "pelin politiikasta", kuten jo Veikko vennamo aikoinaan korosti.


Allas Sea Pool - Ismo Alanko (K18)\nOvet avataan klo. 18:00\nKeikka alkaa klo. 19:30\n1980-luvun alussa Hassisen Kone vaihtui Sielun Veljet-yhtyeeksi, legendaariseksi kollektiivisen tekemisen ja hurmion laboratorioksi. 1990-luvulle tultaessa Alanko siirtyi menestyksekkäästi sooloartistiksi ja julkaisi seuraavan viiden vuoden aikana neljä toisistaan hyvin erilaista levyä.\nVuosikymmenen puolenvälin jälkeen Alanko on suosinut vaihtelevilla kokoonpanoilla varustettuja bändejä, joissa hänellä on selkeä rooli johtajana. Vuoteen 2006 saakka toiminut ja seitsemän levyä julkaissut Ismo Alanko Säätiö venyi rock-kohkaamisesta jopa etnosävyihin. Sitä seurannut Alangon ja lyömäsoittaja Teho Majamäen duo Ismo Alanko Teholla siirsi sitten painopisteen etnomusiikin puolelle. Uusi vuosikymmen toi mukanaan taas muutoksen ja Alanko julkaisi 17 vuoden tauon jälkeen levyn yksinkertaisesti Ismo Alankona.\nPopeda (K18) + Kalevauva.fi\n17.07.2019 - 19:00 - 22:00


Tommi Rossi on värittänyt vanhoja mustavalkokuvia Kotkasta – Merikeskus Vellamolle tehdyssä projektissa arkistokuvista syntyi muun muassa palapelejä, katso uuden elämän saaneet kuvat täältä! - Kymen Sanomat\nTommi Rossi on värittänyt vanhoja mus...\nJulkaistu 16.1.2021 18:00 Muokattu 16.1.2021 18:05 Tilaajalle\nKotka on siuntiolaisen Tommi Rossin lapsuuden kotikaupunki. Kuvankäsittelijä väritti ensimmäisen kuvan isosiskostaan, joka kuoli vain seitsemänvuotiaana rattijuopon yliajamana. Vanhojen kuvien käsitteleminen on pikkutarkkaa näpertämistä, johon saa kulumaan kymmeniä tai jopa satoja tunteja.\nKymenlaakson museo, väritys Tommi Rossi\nTämä kuva Kotkan Kantasatamasta on 1950-luvulta. Härniemen laituriin on kiinnittynyt höyrylaiva S/ S Wappu. Kymenlaakson museon kokoelmiin kuuluvan kuvan on jälkivärittänyt siuntiolainen Tommi Rossi, joka asui Kotkassa lapsena.\nHärniemen laiturilla on hyörinä. Kiskoilla seisoo juna, jonka tavaravaunusta käsiahtaajat siirtävät paperirullia laituriin kiinnittyneeseen S/S Wappu -laivaan.\nVäritetyistä Kymenlaakson museon ja Suomen merimuseon arkistokuvista tuli palapelejä Merikeskus Vellamon museokauppaan – "Jälkivärityksen myötä ihmiset ja paikat heräsivät eloon ihan uudella tavalla" 16.1.2021 18:00


As Oy Laajasalon Greija | Woodarchitecture.fi\nAs Oy Laajasalon Greija\nWoodberg Oy:n suunnitteleman ja rakennuttaman As Oy Laajasalon Greijan ulkoseinärakenne on paksua 200 mm CLT-levyä. Asuntojen sisätiloissa seinärakenteen puupinta on jätetty rohkeasti näkyviin.\nWoodberg Oy:n projekti As Oy Laajasalon Greija on rakennettu entiselle elintarvikemyymälän tontille. Esimerkillinen lähiöalueen täydennysrakentamisprojekti sijaitsee Helsingin Laajasalossa Yliskylän alueella. Tontilta purettiin pitkään käyttämättömänä ollut myymälärakennus. Tilalle suunniteltiin poikkeamisluvalla kuuden asunnon rivitalo sekä varastorakennus.\nVaalea, levyllä verhottu alaosa liittää rakennuksen Laajasalon vaaleasävyisiin kerrostaloihin. Selkeäpiirteinen, valkoisen alaosan päällä lepäävä tumma volyymi luo kontrastin sisätilojen ja parvekkeiden vaalealle puulle. Asuntojen suuremmat ikkunapinnat oleskelutiloista ja päämakuuhuoneesta avautuvat kaakkoon. Sisäänkäynnit ja keittiön ikkunat on sijoitettu rakennuksen pohjoispuolelle. Autopaikat sijaitsevat tontin länsipäässä, samassa paikassa kuin myymälärakennuksen aikanakin.\nHuoneistot (77 m2) ovat kaksikerroksisia ja tarjoavat kaksi makuuhuonetta, olohuoneen, avokeittiön, etelään avautuvat parvekkeen sekä oman pihan ja erillisen irtaimistovaraston. Asukkaat saivat valita haluavatko saunan vai vaatehuoneen. Pohjaratkaisu perustuu väljyyden tunnun kasvattamiseen sijoittamalla kiintokalusteet, ovet ja ikkunat siten, että asunnossa kulkiessa avautuu aina näkymä ulos. Toinen kerros kurottaa ulokkeena sisäänkäyntijulkisivun päälle. Tämä luo suojatut sisäänkäynnit ja tarjoaa tiukasti mitoitettuun pohjaan juuri sopivasti lisätilaa yläkertaan mahdollistaen molempien makuuhuoneiden joustavan kalustamisen. Asuntopihojen väliset seinät jatkavat oleskelutilan visuaalisesti ulos. Alemman kerroksen valkoinen volyymi kytkee pihat yhteen, jolloin ulkotilasta muodostuu kiinteä osa talon arkkitehtuuria.\nSuunnittelussa lähtökohtana, tontin ominaisuuksien lisäksi, oli heti alusta alkaen massiivinen CLT-ulkoseinärakenne. Rakenne on itsessään tarpeeksi eristävä ja villaa ei tarvita. Ulkoseinän CLT-elementin hieno puupinta haluttiin jättää näkyviin kaikkialla missä se oli mahdollista ja muut sisäpinnat suunniteltiin puupintoihin sopiviksi. Välipohjat, alakattorakenteet ja väliseinät ovat myös puurakenteisia ja jätetty puupinnalle. Lattian pintamateriaalin asukkaat saivat valita itse.\nKaikki CLT-elementit kohteeseen tehtiin mittatilaustyönä. Elementtien aukotuksista jääneestä materiaalista tehtiin asuntoihin jykevät portaat, joiden palat valmistettiin cnc-jyrsimellä tehtaalla. Myös sähköasennuksien reitit työstettiin elementteihin valmiiksi.\nTilavuus: 3978 m3, Kerrosala: 522 m2, Kokonaisala: 551 m2, asuinrakennus + 68m2 apurakennus\nSähkösuunnittelu: Vantaan Sähkö- ja Teleurakointi, LVI-Suunnittelu: Planera Oy


Uusi Costa Blanca: Maanjäristyksiä ei kannata pelätä liikaa\nMaanjäristys sanana saattaa olla pelottava sellaisille, jotka asuvat tai lomailevat seismisesti herkillä alueilla. Eteläinen Espanja on juuri tällaista seutua, sillä Afrikan mannerlaatta ja Euraasian mannerlaatta kohtaavat Iberian niemimaan eteläosassa Espanjan ja Afrikan rajalla. Nämä laatat ovat kulkemassa hitaasti toisiaan kohti hieman lomittain. Gibraltarin kohdalla tämä alityöntövyöhyke on noin 200 kilometriä leveä ja liikkuu vain alle sentin vuodessa.\nMarraskuun 1. päivän vuonna 1755 Portugalin, Espanjan ja Marokon maaperät tärisivät voimakkaasti. Tapahtuma tunnetaan Lissabonin suurena maanjäristyksenä, joka synnytti lähes 15 metriä korkean tsunamin. Sen on arvioitu olleen voimakkuudeltaan 8,5-9,0 magnitudia. Järistys tuhosi tuolloin Lissabonin kaupungin keskustan Portugalissa. Ainakin 60 000 ihmistä kuoli. Järistyksen syyksi arvellaan nimenomaan Gibraltarin alapuolella sijaitsevaa alityöntövyöhykettä.\nMaanjäristysten riskialueita Espanjassa 500\nvuoden kokemuksella (kuva Instituto\nEspanjassa rekisteröidään vuosittain noin 2500 maanjäristystä. Murcian alue tuntuu olevan tällä hetkellä maan seismisintä aluetta. Myös etenkin Alicanten, Granadan ja Málagan maakunnissa on maankuoren aktiivista toimintaa. Suurin osa Espanjan maanjäristyksistä on voimakkuudeltaan alle 2,5 magnitudia. Maanjäristyksiin ei päde sanonta ”parempi kertanen rutina kuin ainainen kitinä”, sillä pienet maankuoren vavahtelut vapauttavat vähitellen paineita, joten suuria kertarysähdyksiä ei pääse syntymään niin helposti.\nCosta Blancalla maanjäristyksiä onkin onneksi silloin tällöin, joskus muutama peräkkäin. Esimerkiksi vajaan vuorokauden sisällä aikavälillä 5.–6.6.2014 rekisteröitiin Guardamarin ja Santa Polan välillä kuusi järistystä voimakkuuden vaihdellessa 1,5 ja 2,3 magnitudin välillä. Osa lähiseutujen asukkaista ei havaitse järistysseudulla mitään, korkeintaan kuulee jotakin jylinää. Osa kokee, että talon alla meni metrojuna.... Mitään vahinkoja ei yleensä edes synny. Järistykset eivät välttämättä ole lähellä maan pintaa vaan ne voivat olla jopa kymmenien kilometrien syvyydessä.\nBajo Seguran aluetta koetteli vuonna 1829 suuri maanjäristys, jonka voimakkuus oli 6,6 magnitudia. Vahingot olivat mittavat mm. Orihuelassa, Torreviejassa, Guardamarissa, Rojalesissa ja Almoradíssa: alueella kaikkiaan 389 kuollutta, 2965 tuhoutunutta rakennusta, neljä siltaa ja 47 kirkkoa, joukossa Torreviejan keskusaukion kirkko, joka rakennettiin uudelleen maanjäristyksen jälkeen. Lisätietoja alueen maanjäristyksestä löytyy täältä.\nKuva esittää vuonna 1829 Torreviejaa ja lähialueita\nkohdanneen voimakkaan maanjäristyksen tuhoja\nBajo Seguran suurta maanjäristystä muistellaan monilla alueen paikkakunnilla sen vuosipäivänä 21. maaliskuuta tai myös muulloin, sillä maanjäristyksen suojeluspyhimykselle San Emigdiolle on nimetty juhlapäiviä, esimerkiksi Torreviejassa elokuun alkupuolella.\nViime vuoden maaliskuussa Torreviejassa järjestettiin maanjäristyksen varalta suuri harjoitus (video alla), johon osallistui noin 500 henkilöä. Siitä laadittiin jälkikäteen seikkaperäinen 36-sivuinen selostus, joka on luettavissa täällä. Sen sijaan tästä linkistä löytyvät tilastonikkareiden mielestä maininnan arvoiset järistykset katsottuna Torreviejan horisontista.\nTunnisteet: Historia, Maanjäristys, Tietoisku, Torrevieja


Perhearviointi - Varsinais-Suomen Sosiaalipalvelut\nPerhearviointi tapahtuu aina yhteistyössä tilaajan ja erityisesti perheen kanssa. Onnistunut perhearviointi on kuntouttavaa, jossa perhe saa edukatiivisesti sekä empaattisesti tietoa perheen rakenteista, vuorovaikutustavoista sekä keinoja ja välineitä parantaa perheen tilannetta. Perhe osallistuu itse arvion tekoon. Valmis perhearvio käydään läpi aina perheen kanssa niin, että perhe voi oikaista tulkintoja sekä tuottaa itse arviointiin itse haasteita ja mahdollisuuksia mitä perheessä esiintyy. Perhearviointitiimi koostuu tarpeen mukaan perhekuntoutustyöntekijästä, perheterapeutista ja sosiaalityöntekijästä. Sosiaalityöntekijä on tiimissä oman toimensa ohessa.\nArviointikäyntejä on 1-4 käyntiä viikossa riippuen perheen tilanteesta\nPerhearviointitiimi käyttää työskentelyn tukena havainnointitaulukkoa, jossa keskeistä on havainnoida perheenjäsenten ja perheen historiaa, perheen fyysistä ympäristöä, lasten erityistarpeita, diagnostiikkaa sekä kuntoutusmuotojen toimivuutta.


Kickass Mindset | Anni Sirviö\nLiity kurssille €37\nTervetuloa Kickass Mindsetin pariin!\nAloita katsomalla tämä video!\nKickass Mindset on kuuden viikon voimaannuttava verkkovalmennus\nOletko haaveillut itsesi löytämisestä tai kaipaatko hieman lisäpotkua unelmiesi toteuttamiseen? Haluatko elämältä enemmän?\nKickass Mindset on voimaannuttava verkkovalmennus, joka vie sinut voittamattoman mielentilan äärelle. Usein tarvitsemme hieman lisäpotkua, että saamme rohkeuden toteuttaa omia unelmiamme ja löytää todelliset halumme.\nVälillä tarvitsemme hieman apua jopa löytää oma itsemme.\nKickass Mindset auttaa sinua ymmärtämään arvosi ja antaa sinulle avaimet dominoida kaikessa mitä teet.\nValmennuksessa käymme läpi erittäin tärkeitä aiheita, kuten esimerkiksi manifestointi, vetovoiman laki, raha, ympäristö ja monia muita mielenkiintoisia aihepiirejä.\nKuuden viikon tarkoitus on antaa sinulle voittamaton mielentila.\nTätä tilaisuutta et halua missata! Tervetuloa mukaan Kickass Mindsetin äärelle!\nHaluatko oppia kuinka...\nTervetuloa mukaan Kickass Mindsetin pariin (2:17)\nEnsimmäinen viikko: Sinä\nEnsimmäisen viikon videoluento: Sinä (84:46)\nToinen viikko: Manifestointi ja vetovoiman laki\nToisen viikon videoluento: Manifestointi ja vetovoiman laki (43:31)\nKolmas viikko: Raha\nKolmannen viikon videoluento: Raha (63:38)\nNeljäs viikko: Kiitollisuus\nNeljännen viikon videoluento: Kiitollisuus (50:44)\nViides viikko: Ympäristö\nViidennen viikon videoluento: Ympäristö (42:19)\nKuudes viikko: Aika on nyt\nKuudennen viikon videoluento: Aika on nyt! (49:04)\nKurssi alkaa kun liityt mukaan. Saat välittömästi pääsyn ensimmäisen viikon luentoon. Tämän jälkeen sinulle avautuu viikottain uusi luento inspiroivien aiheiden parissa. Kickass Mindsetin kesto on 6 viikkoa, mutta saat jaksot ja Facebook -tukiryhmän käyttöösi rajattomasti.\nPoistuuko materiaalit kurssin loputtua?\nLiittymisen jälkeen saat kurssin materiaalit käyttöösi pysyvästi. Voit palata niihin yhä uudelleen ja uudelleen.\nKuinka pääsen käsiksi kurssimateriaaliin?\nPääset kirjautumaan kurssiin kaikilta laitteiltasi koska vain. iPhonell löytyy myös oma mobiilisovellus, josta pääset kurssin materiaaleihin.\nKickass Mindset Kuponki alennus\n6 viikon voimaannuttava verkkovalmennus


Taitoa! - Taitovalmennus\nValmentaja ohjelmoi ryhmälleen tai urheilijalleen fysiikkaharjoitusten lisäksi taitoharjoittelun. Kun taitoharjoittelu on ohjelmoitua, kuten "taitopolku" -osion alla on kuvattu, on jokaiseen harjoitukseen selkeä tavoite.\nHarjoittelu on motivoivaa, kun siinä tapahtuu kehitystä, ja vähintään harjoitusjakson alkuun ja loppuun kannattaa tehdä jonkinlainen seurantatesti; tämä voi olla taidosta riippuen kuivaharjoitus tai suunnistaen tehty harjoitus. Harjoittelun ohjelmoinnin ja yksittäisen harjoituksen lisäksi, valmentaja voi auttaa suunnistajaa eteenpäin eri tavoin.\nVaikka valmentaja ei tarkalleen tietäisi, mitä suunnistussuorituksen aikana tapahtuu, hän voi auttaa suunnistajaa viemään omaa taitoaan eteenpäin. Valmentajan on hyvä tutustua urheilijoihin sekä pysyä tilanteen tasalla siitä, millainen taitotaso kullakin suunnistajalla milloinkin on. Tällöin valmentaja voi aina auttaa kutakin suunnistajaa heidän omasta taitotasostaan käsin.


menopaussi: kesäkuu 2004 Arkisto\n« toukokuu 2004 |\n| heinäkuu 2004 »\nLöysin arkistojeni kätköistä vuosia sitten työnantajan minusta tekemän persoonallisuusanalyysin. Sellaisen, jonka avulla palkataan tai ei palkata ihmistä firmaan. Löytämäni analyysin kuvaama ihminen oli niin ylivertainen, että minäkin olisin hänet palkannut. Kyllähän se tuloste minusta kertoi, liiankin paljon, sitä vaan ihmettelin, kuinka vähän ihminen on kuitenkaan muuttunut, vaikka toisin olisi luullut. Ja kuinka paljon ne testit paljastavatkaan: olen varma, että lankesin jokaiseen naamioituun monttuun, vaikka luulin ne välttäneeni ja kompuroidessani tulin todistaneeksi itsestäni loputkin salaisuudet. Yhteenveto kertoi minusta olennaisimman [ole vaikutettu :)]:\nTätä henkilöä kuvaavia sanoja: Perusteellinen, tarkka, vakaa, järjestäytynyt, rakastettava, käsitteellinen, puolueeton, täsmällinen, hiljainen, ei aggressiivinen, täydellisyyden tavoittelija, itsepäinen, vilpitön, aito, kyselee "kuka" ja "miksi". Jotkut meistä, ihan tässä käden ulottuvilla yksi, ovat niitä, jotka kiitoksista mykkiintyvät ja ryhtyvät vähättelemään itseään ja tekemisiään. Jospa ottaisikin työpöydälle tehtäväksi oppia ottamaan kehut ja kiitokset vastaan ja lakkaisi kainostelemasta. Silloin harvoin, kun niitä saa. Oikeastaan pitäisi opetella myös kehystämään ne vähät seinälle. Ei niitä niin montaa olisi.\nJoinain aamuina toivoisi, että Virtuaalivirkamies astuisi sandaaleihini. Kirjoitti: mea 06:43\nTässä arkisessa juhlan jälkeisessä maanantaissa on ollut se hyvä puoli, että ei enää kurjemmaksi, juurikaan, ehkä, voi ilma mennä, toivottavasti. Ja sekin, että ei ole vielä loma. Harmautta ja yleistä alakuloa voisi piristää kesäreleiden hankkiminen alennuksella halvennusmyynneistä. Mutta liekö tuo järkevää, kun kesälomalla ei vaatteita tarvi, loman jälkeen ei enää ole kesä ja ensi kesänä tänä vuonna hankitut ovat pieniä, suuria tai pois muodista.\nUudet blogit ovat nykyisin niin kauniita jo syntyessään. Valmiin ja seesteisen oloista päiväkirjaa kirjoittaa Marleena Kesät talvet.\nKappas, tämä on päiväkirjani neljässadas merkintä.\nKirjoitti: mea 15:45\nNainen on joskus hankalasti ymmärrettävissä: se tekee kaikkensa ollakseen viehättävä, naisellinen, herttainen, empaattinen ja joustava, sanalla sanoen: nainen. Mutta nainen kokee onnistuneensa tässä tehtävässään vasta, kun mies sanoo hänelle, että "sä olet hyvä jätkä". Koska naista on kieltämättä joskus vaikea ymmärtää, on alla kertomus naisen luomisesta.\nSiinä vaiheessa, kun Jumala oli luomassa naista, hänellä oli menossa ylitöiksi jo kuudetta päivää. Paikalle ilmestyi enkeli, joka kysyi: - Miksi sinä kulutat niin paljon aikaa juuri tähän tehtävään?\n- Olet kai nähnyt naisen rakennemääräykset? Hänen on oltava täysin pesunkestävä, mutta ei muovinen; hänessä on oltava 200 liikkuvaa osaa, joista kaikki uusiutuvia; hänen on pysyttävä käynnissä mustalla kahvilla ja ruuan tähteillä; hänellä on oltava syli, johon mahtuu kaksi lasta kerrallaan, mutta vatsan on kadottava naisen noustessa seisomaan; hänen suudelmansa on parannettava kaikki vaivat polven naarmusta särkyneeseen sydämeen, ja hänellä on oltava kuusi paria käsiä. Enkeli hämmästeli tämän luotavan yksilön vaatimusten määrää:\nNaisella on ongelma. Nainen kun on lainkuuliainen kansalainen ja Nainen ja kulkee pyörällä. Tänä kesänä ei ole ollut pukeutumisen kanssa sitä normaalihäikkää, että aamulla pitää olla eri releet kuin iltasella lämpimässä. Ei ole tarvinnut vielä sortseja kuljetella. Paitsi eilen, kun piti tulla se kaunis ja lämmin. No ei tullut, koska Naisella oli ne sortsit repussa. Jos Nainen jättää ne pois, niin lämmin tulee. Mutta siis se ongelma on tämä kypärä: kun menee Naisen tukka lättyyn. Aamulla ei ole niin väliä, kun sen voi tuunata töissä kuntoon, eikä iltasellakaan normaalisti. Mutta kun on treffit tiedossa illalla, ei voi Nainen laittaa kypärää päähänsä, niin mitä sanoo siihen poliisi. Hyvä, että ostin nousukahvallisen pyörän: koukuissa on hyvä kuljettaa kauppakasseja. On siinäkin kyllä omat pikku ongelmansa, kun on ostettava molempiin sarviin kassit ja täyttää ne tasapuolisesti. Ihan pakko siis ostaa kaksi sixpackia ja toivoa, että voi niitä tarjoilla jollekin mukavalle ihmiselle.\nEilen istuin kokouksessa, jossa selvisi, mikä se on varsinaisesti syynä jätevuoriin ja sademetsien tuhoutumiseen. Se on tämä sähköposti, kun yhdelle aaneloselle tulostuu vain yksi posti, vaikka siinä olisi vain kaksi riviä tekstiä. Ei ei, ei sitä voi forwardata, sanoo Täti, joka on tunnollinen ja tarkka sijainen ja tulostaa sijaistettavalle kaiken postin. Siis sen, jonka sijaistettava lukee muutenkin lomalta palattuaan sähköpostistaan, siitä samasta, jota sijainen on uskollisesti lukenut ja tulostanut koko loman. Siksi ei voi, kun ei osaa, sanoo Täti ja näyttää loukkaantunutta ilmettä.\nSitten vaan kaupan yrttiosaston [sieltä löytynee 9 eri yrttiä] kautta juhannuksen viettoon. Twitchy Nibbles his Nuts, myös nimellä President Fluffyfart tunnettu, toivottaa hyvät Jussit [Oma oravanimi via Dragon/kolibri]\nKirjoitti: mea 06:49\nQ: Miksi päiväkirjallasi on noin omituinen nimi, haluatko kertoa sillä jotain?\nA: Jotain hyvin monimerkityksistä siinä takana oli, jotain tienristeyksen tuntua sillä hain, jotain sellaista pysähtymistä oman maailman äärelle, jotain ajatuksen lennon vapautta, jotain elämänsä portinvartijana olemista, jotain hilpeätä. Yritin kertoa yhdellä sanalla sen kaiken.\nQ: Oletko lintu vai kala?\nA: Sitä päivittäin kysyn itseltäni, en tiedä vielä, en tunne minua vielä.\nQ: Miksi kirjoitat verkkoon havaintojasi?\nA: Miksi nainen maalaa silmät päähän? Että ne huomattaisiin, ettei olisi turhaan maailmalla, että joku katsoisi, että ajattelisi, että tuossapa herkullinen pakkaus, taidan ryhtyä tapailemaan sitä.\nQ: Mikä on elämäsi tarkoitus?\nA: Tarkkailla, valaistua ja pitää huolta. Edetä varovasti. Tehdä tutkimusmatkoja out there.\nQ: Mitä ajattelet sukulaissieluisuudesta?\nA: Se sytyttää aina, surullista, että heitä on yhä vaan vähemmän.\nQ: Mikä saa sinut soimaan?\nA: Kauniit ja mietityt kirjaimet.\nQ: Mitä muuta sinulla on mielessä?\nA: Liikkeellä olemista, auringon löytämistä, elämän silmittelyä päämääränä kokemusten kautta saatu eheys, tuulen vienosti pyyhkiessä vasten kasvoja ulapalle tähyten, tarkkaillen, näkyykö taivaanrannalla mustia pilviä. Omin jaloin elämässä eteenpäin, joskus juosten, välillä pysähtyen kuuntelemaan ja katsomaan elämää molempiin suuntiin, varoen ajamasta elämän karikoille. Kirjoitti: mea 07:08\nHarmaaviittainen nuori taistelija Ugus oli hämmentyneen näköinen. Hänen viittansa oli luminen ja lyhtynsä liekki nosti mustaa nokea. Taistelija istui lumessa ja katsoi silmiin ohiratsastavaa naista. Nainen oli pieni, mutta tarkkasilmäinen ja huomasi heti, että tässä on nyt jotain erityistä. Nainen laskeutui valkean ratsunsa selästä kevyesti liukuen, ojensi kätensä taistelijalle ja sanoi: "Kaunista, vain taistelija osaa sukeltaa keihäänä hankeen."\nMontani Semper Liberi : Mountain men are always free\nKirjoitti: mea 13:34\nIkuinen ihmetys on tykönäni siitä, että vaikka 38 prosenttia Suomen ja 70 prosenttia pääkaupunkiseudun kotitalouksista pitää kuutta jalkaa pöydän alla [olettaen, että taloudessa on nelijalkainen pöytä], kasvaa pakkausten koko kaiken aikaa. Elintarviketeollisuus väittää tarjoavansa sitä, mitä kuluttajat haluavat, siis suurempia pakkauksia [Kuluttaja 4/04]. No en minä ainakaan, eikä minulta ole kukaan kysynytkään, enkä tunne ketään, joka haluaisi välttämättä pitää kotiaan kaupan varastona. Lähikaupan Tarmokin tarjoaa vain jättiläissäkeissä juuri niitä sämpylöitä, joita vain ja ainoastaan haluaisin [ei siellä kyllä muita olisikaan]. Jupina juontuu siitä, että taas kerran heitin roskiin makkaroita, sämpylöitä, perunoita, maitoa, mehua. Ehkä alan syömään vain tomaattipyreetä. Niin, että mihin saan kertoa mielipiteeni perhekoon pakkauksista, jonkun olkapää on varmaan varattu ihan tätä tillittämistä varten. Löysin eilen vihdoin keittiön kaapin alahyllyltä munankeittimeni ja mittalasin ylähyllyltä, mitenkäpä muuten. Kokeilin samoin tein koneen toimivuutta: siinähän on helppo systeemi, jossa mittalasista katsotaan munien määrä ja kovuusaste [4, medium] ja töpseli seinään. Onnistuin keittämään kolme käsille valunutta ja yhden tyhjän munan. Syötäväksi asti valmistui vain tyhjentyneen munan keittimen levylle kiehunut sisus. Kuka muu pystyy keittämään kolme kennollista munia niin, että syötävää on puoli munaa. Taitolaji se on mörhääminenkin. Kun jotain tehdään, niin tehdään sitten kunnolla. Eilen oli taas se pää liikkeellä, että ei parane muistella. Tällä kertaa en kuitenkaan ostanut kuin yhden mustan vaatteen. Minullahan ei ennestään ollutkaan yhtään mustaa puseroa. Eikä kenkiä.\nKirjoitti: mea 06:55\nkesäkuu 21, 2004\nUsein olen heittynyt askartelemaan mielessäni sillä ajatuksella, että miten ihmeessä ihmiset kaikista rooleistaan, naamioistaan ja huolella varjelluista, vain iltaisin yksin pimeässä ruokituista sisäisistä möröistään huolimatta onnistuvat tunnistamaan toisissaan sukulaissielun. Jonain päivänä vielä keksin, mikä ihmisen panee vaistoamaan, että tämä tässä on erityinen.\nJosta tulikin mieleeni, että minkäköhän tähden insinöörit eivät ole käyttäneet insinörttiyttään oikeiden asioiden keksimiseen ja jättäneet joutavammanpäiväisen tekniikan vähemmälle. Nimittäin suurin ongelmahan on tämä sukulaissielun tunnistaminen, jonsei omaa herkkiä, vuosien saatossa hioutuneita tuntosarvia. Ja vaikka omaisikin, on ihmisillä kuitenkin aivan liian kiire kuunnellakseen sisäistä ääntään. Insinööri voisi kehittää kännykkään matching-ominaisuuden: sinne vaan listataan toiveet, vaatimukset, odotukset, fantasiat ja ominaisuudet, jotka nostattavat liekit ja pistävät sielun soimaan. Kun lähitienoilla sitten olisi matsaava puhelin, alkaisi känny vilkuttaa merkkivaloja: vihreätä täydelliselle osumalle, keltaista potentiaalille tapaukselle ja punaista tähän-älä-kompastu-osastolle. Ongelmia tietty saattaisi tulla tunnistamisen kanssa, että kenen känny kellekin vilkuttaa. Useat naiset ovat valitelleet, että miehiltä puuttuu se geeni, joka rekisteröisi tyttöystävän tai vaimon ulkonäössä tapahtuneet kohennukset, mutta miehen pää kääntyy kovinkin ketterästi vieraan naisen perään. Että miksiköhän. Ettei tässä nyt olisi yhtymäkohtaa elämän arkistumiseen: niin kauan, kun suhde on juhlapäivällisen syömistä, huomaa mies kattauksen kauneuden ja pienetkin muutokset ruokalistalla, arvostaa päivällisen monipuolisuutta ja maistuvuutta, huomaa viinin täyteläisyyden ja yhteensopivuuden, mutta kun elämä alkaa olla maksalaatikkoa, haarukoi mies mössöä mitään ajattelematta, korkeintaan harmittelee, että turha sotkea hyvää maksalaatikkoa joutavanpäiväisillä rusinoilla.\nTäällä meidän kylällä on kuulemma levinnyt uusi tapa hankkia ilmaiset oluset, yleensä mäyräkoirallinen ja näin kesällä ja erityisesti perjantaisin koko korillinen. Kas näin se käy: yksinäinen nainen kassalla maksamassa ruokiaan, mieluummin kohtuullisen kokoinen kärrillinen ruokia, ei oluita, ohi kiirehtii hymyillen mies heilauttaen ohrajuomapakkausta tai koria. Kassa hymyilee takaisin ja nyökkää hyvät viikonloput. Nainen ihmettelee ehkä hetken, miksi hänen laskunsa oli niin i


Yksinyrittäjäakatemia - Etelä-Savon ammattiopisto\nYrittäjä! Kasvata liiketoimintaasi kehittämällä myyntiäsi. Myyntiin saadaan uutta buustia, kun yritystoiminnan perusta on ruodussa. Yksinyrittäjäakatemiassa sen teet – yhdessä asiantuntijoiden ohjauksessa. Edistät yrityksesi kasvua myös brändityön ja palvelumuotoilun keinoin.\nStarttaa siis syksyllä oma kehittämisohjelmasi: Yksinyrittäjäakatemiassa suoritat yrittäjyyden ammattitutkinnon ja pääset verkostoitumaan muiden yksinyrittäjien kanssa. Opintojen lisäksi voit löytää itsellesi uusia asiakkaita, yhteistyökumppaneita ja liiketoimintamahdollisuuksia. Pystyt keskittymään yritystoimintasi kasvuun ja saat tukea ja kumppaneita. Koulutuksen päätteeksi sinulla on vahva palvelu ja olet yrittäjänä kasvanut seuraavaan vaiheeseen – kohti kasvua!\nYksinyrittäjäakatemian toteuttavat yhdessä Etelä-Savon Yrittäjät, Esedu ja Opineo Oy. Yhteistyössä on mukana myös Löytöretki yrittäjän hyvinvointiin- hanke.\nKouluttajana toimivat kulloisenkin aiheen asiantuntijat.\nTuottajana toimii Opineo Oy\nyhteyshenkilö Petra Pulkkinen, puh. 050 535 2776, petra.pulkkinen@opineo.fi\nOhjauksesta ja tutkinnosta vastaa Etelä-Savon ammattiopisto\nEnnen koulutuksen alkua hankit itsellesi oman mentorin. Hän voi olla omassa verkostossasi toimiva yrittäjä tai henkilö, jonka haluat mentoriksi. Jos tarvitset apua mentorin löytämisessä, Opineon tiimi auttaa: info@opineo.fi\nTässä on myös hyviä vaihtoehtoja mentorin etsintään:\nKoulutus toteutetaan yrittäjän oppisopimuksella. Opinnot muodostuvat lähiopetuksesta, verkko-opinnoista, itsenäistä opiskelusta sekä työelämässä oppimisesta.\nKoulutus järjestetään arki-iltaisin klo 17-20. Koulutuksen kokonaiskesto on noin vuosi.\nKoulutus on tarkoitettu yksinyrittäjille.\nSinun tulee olla päätoiminen yrittäjä (25 h/vk)\nHuom! Poikkeustilanteessa (esim. korona) myös yritystoimintansa keskeyttäneet hyväksytään mukaan\nEt opiskele tällä hetkellä ammattitutkintoa\nToimit yksinyrittäjänä, et ole työnantaja\nLähiopinnot järjestetään arki-iltaisin klo 17-20. Koulutuksen kokonaiskesto on noin vuosi.\nKick-off – ensimmäinen yhteinen tapaaminen\nti 13.9.2022 Yrittäjä opiskelijana > verkostoituminen, kehittämisen ABC\nma 3.10.2022 Strategiatyöskentely\nma 17.10.2022 Liiketoimintasuunnitelma\nti 22.11.2022 Itsensä ja tiimin johtaminen\nma 28.11.2022 Tuotekehitys\nto 8.12.2022 Palvelupolku ja asiakasprofilointi\nma 9.1.2023 Verkosto ja sidosryhmät\nma 30.1.2023 Budjetti ja kannattavuus\nma 13.2.2023 Brändi\nma 20.3.2023 Markkinointisuunnitelma\nma 3.4.2023 Markkinointikanavat ja digimarkkinointi\nti 4.4.2023 Myynti ja myynnin tavoitteellisuus\nto 4.5.2023 Hissipuheet ja päätös\nOpetus on maksutonta vuonna 2022 aloittavalle eli nyt kannattaa lähteä mukaan!\nHakeutuminen 1.9.2022 mennessä. Kirjoita hakemuksen kohtaan “Oppisopimuksen lisätietoja” osallistuvasi Etelä-Savon Yksinyrittäjäakatemia -ryhmään.\nEtelä-Savon ammattiopisto, oppisopimukset:\nLeila Rapo-Jääskeläinen puh. 044 711 5476, leila.rapo@esedu.fi\nEtelä-Savon ammattiopisto, yrittäjyyden ammattitutkinto:\nVesa Liukkonen puh. 044 711 5904, vesa.liukkonen@esedu.fi\nPetra Pulkkinen puh. 050 535 2776, petra.pulkkinen@opineo.fi


Suosittelu johti onnistuneeseen rekrytointiin - Finnish Net Solutions\nJaro Koski aloitti viime kesänä työnsä FNS:n suurimmassa tiimissä, Provet Cloudissa.\n”Pääasiallinen tehtäväni on kehittää toiminnanohjausjärjestelmää eläinklinikoille ja – lääkäreille. Mukavaa vaihtelua työhön tuovat tukivuorot, jolloin teemme tiukasti yhteistyötä kansainvälisen first line-tukitiimin ja sitä myötä asiakkaiden kanssa. Työn parhaita puolia on sen monipuolisuus. Järjestelmän laajuuden vuoksi jokainen uusi työtehtävä antaa mahdollisuuden oppia jotakin uutta”, hän kertoo.\nJaron palkkaamisessa osansa oli Visa Stenvallilla, joka työskentelee FNS:n Diarium-tiimissä teknisenä asiakaspalvelijana. Hän suositteli Jaroa avoinna olevaan paikkaan, ja sai onnistuneesta rekrytoinnista suosittelupalkkion.\n”Tapasimme Jaron kanssa ensimmäistä kertaa koulussa syksyllä 2014, kun molemmat olimme aloittaneet Metropoliassa Tieto- ja viestintätekniikan tutkinto-ohjelmassa samassa ryhmässä. Tutustuimme paremmin yhteisissä projekteissa ja lukuisissa opiskelijatapahtumissa”, hän kertoo.\nEnsimmäisen vuoden jälkeen he jatkoivat opiskelua eri pääaineissa, mutta samalla kampuksella Bulevardilla.\n”Ja siitä lähtien olemme joka vuosi juhlistaneet vappua yhdessä”, Jaro jatkaa.\nVisa tuli FNS:ään alun perin harjoittelijaksi toukokuussa 2017. Vuoden kuluttua hänet vakinaistettiin. Hänen työhönsä kuuluu muun muassa Diarium-asiakkaiden ongelmien ratkaisemista, asiakaspalvelijoiden auttamista teknisissä asioissa ja tiedonsiirron hallinnointia. Hän on linkki asiakaspalvelijoiden ja kehittäjien välillä, koska ymmärtää molempien työtä hyvin ja on perillä siitä, mitä kummassakin tiimissä tapahtuu.\n”On todella mukavaa, että FNS kannustaa pienellä rahasummalla suosittelemaan ystäviä ja tuttuja vapaina oleviin työpaikkoihin. Oli myös kiva nähdä, että suosittelusta oli oikeasti apua ja valintaprosessissa otettiin minun mielipiteeni huomioon. Ei sillä, etteikö Jarolla olisi ollut mahdollisuuksia päästä töihin ilman minun apuanikin.”\nSuosituksesta huolimatta Jaro on käynyt läpi normaalin rekrytoinnin, todistanut kykynsä haastatteluiden ja ennakkotehtävän kautta.\nFNS on Jarolle ensimmäinen ohjelmistoalan työpaikka.\n”Työt olit helppo aloittaa mentorijärjestelmän vuoksi. Vieressäni istuu järjestelmän läpikotaisin tunteva ohjelmoija, jolta olen saanut apua aina sitä tarvittaessa”, hän toteaa ja pitää työpaikan yhteishenkeä hyvänä.\nNyt syksyllä yritys on tarjonnut hänelle mahdollisuuden tehdä opinnäytetyön osana päivittäistä työtä.\n”Projekti on vasta aluillaan, mutta on ollut todella mielenkiintoista olla ollut osana suunnitteluprosessia”, Jaro Koski sanoo.


Porttikielto urheilutapahtumissa häiriköiville saa kannatusta Kotimaa\nSisäministeriön mukaan sekä poliisilaitokset että jalkapallon ja jääkiekon huippusarjat kannattavat häiriökäyttäytyjien rekisteröimistä ja porttikieltojärjestelmän luomista.Tämä kävi ilmi urheilutapahtumien turvallisuutta selvittäneen työryhmän kyselystä. Työryhmä ehdottaa porttikieltojärjestelmää, jossa tapahtumajärjestäjän asettamia käyttäytymissääntöjä rikkovalta voitaisiin kieltää pääsy järjestäjän tapahtumiin.\nEhdotuksen mukaan järjestelmä ei perustuisi lainsäädäntöön vaan kuuluisi esimerkiksi jonkun urheilun kattojärjestön alaisuuteen. - Tässä meidän esityksessä lähdettäisiin nimenomaan siitä liikkeelle, että kyse on palvelun tuottajan ja palvelun ostajan välisestä sopimuksesta, poliisitarkastaja Pekka Aho sisäministeriöstä kertoo.Kannattajaryhmissä esitys nähdään pääpiirteittäin hyvänä, mutta järjestelmä herättää myös kysymyksiä.- Kuinka helposti näitä porttikieltoja pystyttäisiin jakamaan ja kuinka pitkiä ne olisivat? Tässä on vuosien aikana nähnyt, kun on reissannut, niin monia tilanteita missä helpostikin aletaan järjestyksenvalvojan puolelta puuttumaan fanitoimintaan. Jos mennään väittelyasteelle asti, niin yleensä se ei ole fanien sana jota sitten uskotaan, Jokereiden kannattajaryhmä Eteläpääty ry:n puheenjohtaja Kimmo Virtanen sanoo.\n- Sinänsä en näe mitään täysin väärää tällaisissa porttikielloissa, mutta niitä pitäisi jakaa sitten vain äärimmäisissä tapauksissa, missä on ihan selvää tarkoituksenmukaista vaaranaiheuttamista, Virtanen jatkaa. MTV Uutiset - STT


Muusikoiden.net - Tori - Treeniksen siivous! Nuppia ja kaappia (kuvat netistä) (#1410340)\nTori: Näytä ilmoitus (#1410340)\nMyydään: Treeniksen siivous! Nuppia ja kaappia (kuvat netistä) Lisätty: 10.11.2018\nIlmoittaja: Wingless-Guitars (#144566) Tulosta | Pikaviesti\nEli nyt saa lähteä käyttämättömänä olevat ämyrit kiertoon. Itselle riittää käytössä olevat vehkeet, joten nyt uusiin koteihin täysin toimivat keikkaolosuhteissakin kunnostautuneet laitokset. Mieluiten myyn setteinä! Paketteja voi myös sekoitella tarvittaessa.\nMarshall VS 100 + Bugera 4X12 kaappi\n- Omasta mielestä hyvin yhteensopiva pari sieltä kukkaroystävällisemmästä päästä. Sopii ensimmäiseksi half stackiksi tai sitten vaikka keikkasetiksi, itsellä oli pitkän lähinnä tuota jälkimmäistä. Äänimaailmaltaan sikäli monipuolinen setti, että sopii aina jazzista metalliin. Vikoja ei ole kummassakaan ollut. Marsussa hintaisekseen ja ikäisekseen hyvät soundit ja nupin efektitkin ovat miellyttäneet omaa korvaa ajoittain - mukavan simppeli mutta monikäyttöinen satawattinen. Kaapissa pyörät toisessa päässä, mukavuutta roudausolosuhteisiin. Omat alkuperäiset elementit kiinni.\nRandall RH150 hybridinuppi + Behringer BG412H\n- Ja tästä ehkä enemmän niille metallimiehille suunnattu puolitorni. Säröä nupista löytyy kahdesta kanavasta ja clean on sis.rak. reverbien kanssa tasapainotettuna hunajaa korville. Tehoja löytyy sen 150W ja ääntä saa varmasti vähintäänkin tarpeeksi. Kooltaan ja painoltaan käytännössä putkinuppi. Kaappi 400W, äänenlaatu kuitenkin hieman rosoisempi kuin Bugeralla. Jonkun verran dingiä kaapin päällä, kuitenkin täysin toimintakuntoinen.\nItse suoritan asepalvelusta vielä 20.12. saakka, joten siihen asti mahd. kaupat tapahtuvat minun puolestani välikäsien kautta. Nouto on melko välttämätön laitteiden herkkyydestä ja koosta johtuen. Hyville kauppamiehille hinnat neuvoteltavissa. Yhteydenotot toistaiseksi mieluiten tekstarilla tai soittamalla klo 18:00 jälkeen\n10.11.2018 Myydään: Treeniksen siivous! Nuppia ja kaappia (kuvat netistä)


Lähettänyt nainen.kuvastimessa klo 18.01\nGunilla Bäck 31. elokuuta 2014 klo 18.17\nUpeat kuvat! Järvellä on niin kaunista. Toivottavasti syksystä tulee kaunis.\nIiris 31. elokuuta 2014 klo 19.36\nToivotaan kaunista syksyä! =)\nEllinoora 31. elokuuta 2014 klo 19.40\nHienon valon ja sumun kohtaamisen olet saanut vangittua kuviin! Veteen kuvastuva taivas, paljon kaunista hiljaisuutta...\nMayo 1. syyskuuta 2014 klo 6.20\nPysähdyin pitkäksi ajaksi usean kuvan kohdalle. Tunnelma on vahvasti aistittavissa : )\nSussi 1. syyskuuta 2014 klo 8.48\nkaunis usva, ja näyttää niin levolliselle paikalle.\nRuska 1. syyskuuta 2014 klo 9.57\nKesä- ja syysaamut ovatkin uskomattoman ihania. Ja vesillä liikkuminen on yksi parhaimmista tavoista nauttia niistä :) Itse olen enemmänkin aamuntorkku, joten aivan liian paljon jää näkemättä. Mutta sinä olet postauksistasi päätellen päässyt moneen aamuun kuvaamaan ja tunnelmoimaan, hienoa!\nseita 1. syyskuuta 2014 klo 16.12\nTuo on hieno hetki kun aurinko alkaa lämmittää niin että sumu lähtee nousemaan veden pinnasta.\npekka paiva 1. syyskuuta 2014 klo 17.52\nRaikkaita kuvia, tunnelmia.\nAme Amebadonna 2. syyskuuta 2014 klo 14.40\nHienot kuvat kauniista aamusta!\nUsvakuvista tykkään erityisesti.\nVikki 3. syyskuuta 2014 klo 21.32\nTuonne ylimpien kuvien kaislikkoon voisi kuvitella hirven tulevan juomaan!\nRauhallisia, kauniita tunnelmapaloja!\nnainen.kuvastimessa 6. syyskuuta 2014 klo 13.15\nGunilla, kiitos! Vesillä on aina kaunista tai vähintään mielenkiintoista.\nIiris, näinpä juuri....=)\nEllinoora, kiitos! Oli jännittävää soudella lammella samaan aikaan kun usva juoksi veden pinnalla.\nMayo, olen iloinen, että tunnelma välittyi sinulle asti.\nSussi, se on levollinen paikka, sopukka jossa sielu lepää.\nRuska, kiitos kommentistasi! Aamut ja usva ovat lemppareitani ja kun ne yhdistyvät, nautin suunnattomasti. Vesiltä käsin luonnosta näkee uuden puolen, joka on tosi kiehtova.\nSeita, niin on. Oli jännä nähdä, kun usva juoksi veden pinnalla ja soutaa siellä seassa. Elämys, jota ei usein koe.\nPekka, kiitos, se oli niin raikkaan kosteaa, että hiuksetkin alkoivat kihartua....=)\nVikki, kiitos! En hirveä nähnyt, mutta niitä siellä kyllä elää ja oleilee, samoin peuroja ja jopa ilves!\nBirgitta 6. syyskuuta 2014 klo 13.56\nNäitä kuvia katsellessa tulee todella levollinen olotila. Kenties olet tänäänkin tuolla luonnossa nautiskelemassa mahtavista syyskuun päivistä =)\nnainen.kuvastimessa 6. syyskuuta 2014 klo 14.30\nBirgitta, onpa ihanaa kuulla, että kuvani antavat sinulle levollista oloa. Olen ollut luonnossa tänäänkin, oikein arvasit...=)\nKiitos toivotuksista ja ihanaa viikonvaihdetta sinullekin...=)


Hoitokoti Poppeli - Etusivu\nHoitokoti Poppeli Oy on valtakunnallinen sosiaalialan yritys, joka tuottaa laadukkaita asumis- ja hoitopalveluja sekä työ- ja päivätoimintaa ensisijaisesti kehitysvammaisille. Meille on erittäin tärkeää, että asukkaillamme on viihtyisä ja turvallinen koti sekä riittävästi lepoa ja virikkeitä ammattitaitoisen henkilökunnan tukemana. Järjestämme asukkaillemme monipuolista virkistys- ja vapaa-ajan toimintaa arkisen puuhailun lisäksi.\nHoitofilosofiamme pohjautuu humanis-kristilliseen ihmiskäsitykseen. Sen mukaan ihmisellä on fyysinen, psyykkinen, sosiaalinen ja hengellinen alueensa, jotka ovat toisistaan riippuvaisia.Toiminnassamme painotamme kuntouttavaa työotetta, sairauksien ennaltaehkäisyä ja terveyden edistämistä. Lähtöajatuksenamme on hoitaa ja kuntouttaa siten, että asukkaamme olisivat omaa elämäänsä hallitsevia, kodissaan asuvia onnellisia ihmisiä.\nAsumispalveluyksikkömme Poppeli sijaitsee rauhallisella asuinalueella Suonenjoen kaupungin keskustan tuntumassa. Turun asumispalveluyksikkömme Kakskerta Kastanja sijaitsee saaristossa, Harjattulan luonnonkauniilla kartanomaalla.


Hyvinkään koulutustilaisuus - Pasastar\nPosted on 29.10.2020 by Pasastar\nHyvinkään toimistolla viilattiin myyntitaitoja Keijon koulutuksessa! Myyjät saivat paljon irti 1,5h kestävästä tuokiosta. Kysymyksiä sateli mukavaan tahtiin ja Keke vastaili kaikkiin täydentäviin ja askarruttaviin kysymyksiin. Kaikki osallistuivat koulutukseen mielissään ja tästä sai nyt paljon uutta irti ja puhtia päiviin! Kiitos keijolle ja Hyvinkään poppoolle aktiivisesta tilaisuudesta!


Happi/o hoitoa - toimii myös mielelle. | Ulla Hyvönen\nHappi/o hoitoa – toimii myös mielelle.\n5.11.2014 Ulla Hyvönen Tykkää\nMulle tarjoutui eilen ihan mahtava tilaisuus päästä asiantuntijan hoitoon, nimittäin kasvohoitoon Rohdos-alan kosmetologin käsiin. Olen käynyt elämässäni tasan kerran aiemmin kasvohoidossa (olen aika laiska hoitamaan ihoani, myönnetään) ja ollut aikalailla muutenkin ihon suhteen aavistuksen välinpitämätön, joten otin tarjouksen enemmän kuin ilolla vastaan. Marraskuun alun harmaus on kirjaimellisesti siirtynyt nimittäin kasvoilleni.\nNuoruudessa minulla on käytynä läpi suht helppo akne, tosin silti lääkityksen kanssa. Ihoni on aina ollut rasvainen, joten olen sitä kurittanut aikamoisilla tehomyrkyillä tähän päivään saakka. Yli kolmikymppisen muutoin lievästi atooppinen, mutta naamasta rasvainen iho ei tästä oikein ole ollut mielissään, mutta en ole nähnyt metsää puilta ja antanut lisää saippuaa nassulle. Hormonitoiminnan muutokset ovat saaneet leuan kukkimaan jotain hassua syheröä ihon itsessään olleessa taasen pintakuiva. Eli lyhyesti: olen käsi naamani tarpeiden suhteen, mutten tahtoisi näyttää ihoni suhteen ikäistäni vanhemmalta myöhemmin.\n<Opettelin muuten meikkaamaankin vasta ennen kisoja, että silleen.>\nMinulle tehtiin erityisesti tuon ’syherön’ takia happihoito Academien tuotteilla, jossa tarkoitus oli saada siis ihoa tasapainotettua ja happea väsyneelle ja harmaalle iholle. Hoito aloitettin happohoidolla sitruunahapolla, joka Katin (ihana kosmetologini) varoitteluista huolimatta ei minun ihoani kyllä kirvellyt yhtään. Kutitti vähän, joten huomioni kiinnittyi enemmän Katin samaan aikaan tekemään sivelyyn isoilla pensseleillä pitkin kasvojani. Taivaallista. Jos en meinannut vielä tässä vaiheessa alkaa kuolaamaan (hirvittävän ikävä piirre itselläni päikkäreillä, tällä on pilattu paritkin raakasilkkityynyt sohvalla ja saatu päikkärikielto systerin sohvalle…), niin viimeistään Katin aloittaessa hieromaan hapon vaikutuksia neutralisoivaa öljyä kasvoilleni ja hartioilleni meinasin kadota omiin maailmoihini.\nHoito ei kuitenkaan suinkaan ollut tässä, vaan tämän jälkeen sain happinaamion (ei naamarin ; ) ) kasvoilleni, ja sen vaikuttaessa Kati hieroi kuivat käteni ja käsivarteni kauttaaltaan läpi. Lopuksi kasvoja vielä hierottiin uudelleen ja minulle laitettiin silmiin tehogeeli, joka soveltuu myös ripsenpidennysten kanssa käytettäväksi (ja tukee oman ripsen kasvua, näppärää!) ja kasvoille ns. happivoide, eli kasvovoide joka suojaa ihoa ja auttaa stressinmerkkien poistossa. Lue = niiden leuan syheröiden hävittämisessä.\nSen lisäksi, että oli tietysti ihan taivaallista maata toisen ihmisen hoidettavana ja hierottavana, sain ihan uutta tietoa ihostani ja sille sopivista tuotteista. Ja kuten ollakaan, metsään oli menty vauhdilla ja ryminällä tässäkin. Ihoni on kyllä rasvainen, mutta vaatii huomattavasti tasapainottavampia tuotteita mitä hyllystäni (eli vessan tasoilta, laatikoista ja koreista) löytyy. Mukaan edellämainittujen happivoiteen ja silottavan silmägeelin lisäksi lähti ikääntymisen merkkejä häivyttävä suojaava päivävoide (en kuulema enää ole niin nuori) ja varsinainen löytö, nimittäin 3 in 1 -tyyppinen kasvovesi, joka itseasiassa toimii _myös_ kasvovetenä, mutta parempi käyttötarkoitus on ainakin allekirjoittaneelle meikinpoisto. Eli täydellinen tuote salille työpäivän jälkeen. Ohan noita purnukoita mukana ihan tarpeeksi muutenkin. Voisiko joku vielä kehittää sellaisen all in one -treenijauheen, mikä toimii kaikkiin tilanteisiin?\nIlmoitin jo kotiinpäästyäni hra Valokuvaajalle, että näistä ainakin sitruunahappokäsittely siirtyi joululahjalistalle. Sen kuoriva vaikutus oli ihan nannaa. Katsokaa nyt tätä persikkaihoa – silminnähden tasoittunut ja elinvoimaisemman näköinen kuin se rysyläinen ja harmaa lähtöiho. Ja siis ilman mitään meikkiä! En olisi uskonut etukäteen, mutta ei ilmeisesti turhaan moni lajiharrastakollega näiden nimeen vanno. Ylipäätään tuotesarjan, jolla hoito tehtiin, kevyehkö koostumus ja erityisesti sellainen mieto, puhdas tuoksu oli mieleeni. Eikä ne ylellisen näköiset purnukatkaan tietysti haitanneet! Harmi vain, että Academicaa myy ainoastaan kauneushoitolat, mutta ehkä löydän tästä hyvän syyn mennä hoitoon uudestaan.\nBonarina tällä käynnillä oli myös hyvä mieli, joka on viime aikoina ollut jossain Pasilan betonikannen alla piilossa odottamassa auringonsäteitä. Yhtä todennäköistähän sen kurkkiminen pinnalle on ollut kuin pulujen katoaminen alakerran autotalli-Mordorista, mutta hemmottelu nähtävästi toimii tähänkin. Jatkamme itsemme huoltamista myös ulkoisesti!\nKuka lohduttaisi Nyytiä? FAQ masennuksesta.\nRaakaleivontaa, normileivontaa, juhlintaa.